02021R2268 — ET — 20.12.2021 — 000.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B ▼C2 KOMISJONI DELEGEERITUD MÄÄRUS (EL) 2021/2268, 6. september 2021, millega muudetakse komisjoni delegeeritud määruses (EL) 2017/653 sätestatud regulatiivseid tehnilisi standardeid tootluse stsenaariumide alusmetoodika ja esitusviisi, kulude esitamise ja kulude koondnäitajate arvutamise metoodika, varasemat tootlust käsitleva teabe esitusviisi ja sisu ning eri investeerimisvõimalusi pakkuvate kombineeritud või kindlustuspõhiste jaeinvesteerimistoodete (PRIIPid) kulude esitamise osas ning viiakse alusinvesteeringu võimalusena Euroopa Parlamendi ja nõukogu määruse (EL) nr 1286/2014 artiklis 32 osutatud fondide osakuid pakkuvate PRIIPi koostajate jaoks ette nähtud üleminekukord vastavusse kõnealuses artiklis ette nähtud pikendatud üleminekukorraga (EMPs kohaldatav tekst) ▼B (ELT L 455I 20.12.2021, lk 1)





Parandatud:









▼B

▼C2

KOMISJONI DELEGEERITUD MÄÄRUS (EL) 2021/2268,

6. september 2021,

millega muudetakse komisjoni delegeeritud määruses (EL) 2017/653 sätestatud regulatiivseid tehnilisi standardeid tootluse stsenaariumide alusmetoodika ja esitusviisi, kulude esitamise ja kulude koondnäitajate arvutamise metoodika, varasemat tootlust käsitleva teabe esitusviisi ja sisu ning eri investeerimisvõimalusi pakkuvate kombineeritud või kindlustuspõhiste jaeinvesteerimistoodete (PRIIPid) kulude esitamise osas ning viiakse alusinvesteeringu võimalusena Euroopa Parlamendi ja nõukogu määruse (EL) nr 1286/2014 artiklis 32 osutatud fondide osakuid pakkuvate PRIIPi koostajate jaoks ette nähtud üleminekukord vastavusse kõnealuses artiklis ette nähtud pikendatud üleminekukorraga

(EMPs kohaldatav tekst)







Artikkel 1

Delegeeritud määrust (EL) 2017/653 muudetakse järgmiselt.

1) Artiklit 1 muudetakse järgmiselt: a) esimesele lõikele lisatakse järgmised punktid f–i: „f) vajaduse korral, kui PRIIPi koostaja kuulub õiguslikul, halduslikul või turunduslikul eesmärgil ettevõtete gruppi, märkida kõnealuse grupi nimi; g) kui PRIIP on vabalt võõrandatavatesse väärtpaberitesse ühiseks investeerimiseks loodud ettevõtja (eurofond) või alternatiivne investeerimisfond (AIF), esitatakse selgelt eurofondi või alternatiivse investeerimisfondi andmed, sealhulgas aktsiaklass või investeerimisüksus; h) vajaduse korral loa andmise üksikasjad; i) kui PRIIP on eurofond või AIF ja juhul, kui eurofondi valitseb fondivalitseja, nagu on määratletud direktiivi 2009/65/EÜ artikli 2 lõike 1 punktis b, või kui tegemist on kõnealuse direktiivi artiklis 27 osutatud äriühinguna asutatud fondiga (edaspidi mõlemal juhul „eurofondi valitseja“), kes kasutab selle eurofondi suhtes kõnealuse direktiivi artikli 16 kohaseid õigusi, või juhul, kui AIFi valitseb alternatiivse investeerimisfondi valitseja, kes kasutab asjaomase AIFi suhtes Euroopa Parlamendi ja nõukogu direktiivi 2011/61/EL ( *1 ) artiklite 31, 32 ja 33 kohaseid õigusi, lisatakse selle asjaolu kohta täiendav märge. b) lisatakse järgmine lõik: „Esimese lõike punkti g kohaldamisel tuleb investeerimisüksuse või aktsiaklassi märkimisel eurofondi või AIFi nimi märkida pärast investeerimisüksuse või aktsiaklassi nime. Kui eurofondi või AIFi, investeerimisüksuse või aktsiaklassi identifitseerimiseks on kasutusel kood, tuleb see märkida eurofondi või AIFi identifitseerimistunnuste hulgas.“

2) Artiklit 2 muudetakse järgmiselt: a) lisatakse järgmised lõiked 2a, 2b ja 2c: „2a. Kui PRIIP on eurofond või AIF, peab põhidokumendi jaotises „Mis toode see on?“ sisalduv teave hõlmama eurofondi või AIFi neid olulisi omadusi, millest jaeinvestorit teavitatakse, isegi kui need ei ole osa eurofondi direktiivi 2009/65/EÜ artiklis 68 osutatud prospektis esitatud eesmärkide ja investeerimispoliitika kirjeldusest või direktiivi 2011/61/EL artikli 23 lõike 1 punktis a osutatud AIFi investeerimisstrateegia ja eesmärkide kirjeldusest, sealhulgas: a) investeerimisobjektiks olevate nõuetelevastavate finantsinstrumentide põhiliigid; b) võimalus, et jaeinvestor võib eurofondi või AIFi osakud nõudmise korral tagasi võtta, lisades sellele märkele hinnangu osakute tagasiostutehingute sageduse kohta või vajaduse korral märge selle kohta, et võimalus osakuid nõudmise korral tagasi võtta puudub; c) kas eurofondil või AIFil on konkreetne sihteesmärk seoses mõne tööstus-, geograafilise või muu turusektoriga või teatava varaklassiga; d) kas eurofond või alternatiivne investeerimisfond võimaldab lubatud ulatuses teha valikuid seoses teatavate investeeringutega ja kas selline lähenemisviis hõlmab võrdlusalust või osutab sellele ning kui jah, siis millisele; e) kas dividenditulu jaotatakse või reinvesteeritakse. Kui esimese lõigu punkti d kohaldamisel osutatakse võrdlusalusele, märgitakse, kuivõrd on võrdlusaluse järgimisel lubatud vabadust, ning kui eurofondil või AIFil on indeksit järgiv eesmärk, märgitakse ka see. 2b. Lõikes 2a märgitud teave sisaldab järgmist teavet, kui see on asjakohane: a) kui eurofond või AIF investeerib võlakirjadesse, märge selle kohta, kas need võlakirjad on emiteerinud äriühingud, valitsused või muud üksused, ja vajaduse korral reitingu miinimumnõuded; b) kui eurofond või AIF on struktureeritud investeerimisfond, kõigi selliste elementide lihtne selgitus, mida on vaja selleks, et õigesti aru saada väljamaksete struktuurist ja teguritest, mis eeldatavasti mõjutavad tootlust, sealhulgas vajaduse korral viited eurofondi prospektis või AIFi investeerimisstrateegia ja eesmärkide kirjelduses esitatud algoritmi ja selle toimimise üksikasjade kohta; c) kui varasid valitakse konkreetsete kriteeriumide järgi, kõnealuste kriteeriumide – nagu „kasv“, „väärtus“ või „suured dividendid“ – selgitus; d) kui kasutatakse teatavaid vara valitsemise meetodeid, mis võivad hõlmata riskide maandamist, arbitraaži või finantsvõimendust, selliste tegurite lihtne selgitus, mis võivad mõjutada eurofondi või AIFi tootlust. 2c. Lõigete 2a ja 2b kohases teabes tuleb eristada laiu investeeringukategooriaid, mida on käsitletud lõike 2a punktides a ja c ning lõike 2b punktis a, ja kõnealuste investeeringute suhtes eurofondi või AIFi valitseja poolt kohaldatavaid lähenemisviise, mida on käsitletud lõike 2a punktis d ning lõike 2b punktides b, c ja d. Põhiteabedokumendi jaotis „Mis toode see on?“ võib lisaks lõigetes 2a ja 2b loetletud elementidele sisaldada muid elemente, sealhulgas eurofondi või AIFi investeerimisstrateegia kirjeldust, kui need elemendid on vajalikud selleks, et asjakohaselt kirjeldada eurofondi või AIFi eesmärke ja investeerimispoliitikat.“; b) lisatakse järgmised lõiked 6 ja 7: „6. Kui PRIIP on eurofond või AIF, peab käesoleva määruse II ja III lisas osutatud riskide kindlakstegemine ja selgitamine toimuma kooskõlas eurofondi valitseja poolt direktiivi 2009/65/EÜ kohaselt või AIFi valitseja poolt direktiivi 2011/61/EL kohaselt vastu võetud sisemise protsessiga riskide kindlakstegemiseks, mõõtmiseks, juhtimiseks ja jälgimiseks. Kui fondivalitseja valitseb rohkem kui üht eurofondi või AIFi, tehakse riskid kindlaks ja selgitatakse neid järjepidevalt. 7. Kui PRIIP on eurofond või AIF, peab põhidokumendi jaotises „Mis toode see on?“ sisalduv teave sisaldama iga liikmesriigi kohta, kus eurofondi või AIFi turustatakse, järgmist teavet: a) depositooriumi nimi; b) teave selle kohta, kust ja kuidas on võimalik saada eurofondi või AIFi kohta lisateavet, eurofondi prospekti või AIFi investeerimisstrateegia ja eesmärkide kirjelduse koopiaid, direktiivi 2009/65/EÜ artikli 68 lõike 1 punktides b ja c osutatud viimast eurofondi aastaaruannet ja sellele järgnevat poolaastaaruannet või direktiivi 2011/61/EL artiklis 22 osutatud AIFi viimast aastaaruannet, märkides seejuures, millis(t)es keel(t)es need dokumendid on kättesaadavad ning et neid võib saada tasuta; c) teave selle kohta, kust ja kuidas on võimalik saada muud praktilist teavet, sealhulgas teavet osakute viimaste hindade kohta.“

3) Artiklit 5 muudetakse järgmiselt: a) lõikele 2 lisatakse järgmine lõik: „Vajaduse korral lisatakse silmapaistev hoiatus seoses lisatasudega, mida PRIIPi kohta nõu andvad või seda müüvad isikud võivad nõuda.“; b) lõige 3 asendatakse järgmisega: „3. Põhiteabedokumendi jaotise „Millised on kulud?“ tabelis „Kulude koosseis“ esitavad PRIIPi koostajad teabe järgmiste kululiikide koondnäitajate kohta: a) kõik ühekordsed kulud, näiteks sisenemis- ja väljumiskulud; b) kõik korduvkulud, esitades eraldi portfelli tehingukulud ja muud korduvkulud; c) kõik lisakulud, näiteks tulemustasud või intressikulud.“; c) lõige 4 asendatakse järgmisega: „4. PRIIPi koostajad lisavad iga põhiteabedokumendi jaotise „Millised on kulud?“ tabelis „Kulude koosseis“ sisalduva eri kululiigi kirjelduse kooskõlas VII lisaga ning selgitavad, millal ja kuidas võivad need kulud erineda tegelikest kuludest, mida jaeinvestor kandma peab, või millal ja kuidas võivad need oleneda jaeinvestori valikust teatavaid võimalusi kasutada või mitte.“

4) Artiklisse 8 lisatakse järgmine lõige 3: „3. VIII lisa punkti 1 alapunktis a määratletud eurofondide, punkti 1 alapunktis b määratletud AIFide või punkti 1 alapunktis c määratletud investeerimisriskiga kindlustuspõhiste investeerimistoodete puhul sisaldab põhiteabedokumendi jagu pealkirjaga „Muu asjakohane teave“: a) linki veebisaidile või viidet dokumendile, kus on kättesaadav teave varasema tootluse kohta, mille PRIIPi koostaja on avaldanud kooskõlas VIII lisaga; b) aastate arv, mille kohta on esitatud varasema tootluse andmed. II lisa 1. osa punktis 5 osutatud PRIIPide kohta, mis on avatud fondid, või muude PRIIPide kohta, mis on avatud märkimiseks, avaldatakse kord kuus eelmise tootlusstsenaariumi arvutused ja jaotises „Muu asjakohane teave“ märgitakse, kust neid arvutusi leida.“

5) II peatüki pealkiri asendatakse järgmisega: „II PEATÜKK PÕHITEABEDOKUMENTI KÄSITLEVAD ERISÄTTED ERINEVAID INVESTEERIMISVÕIMALUSI PAKKUVATE PRIIPide PUHUL“.

6) Artikli 10 punktid a ja b asendatakse järgmisega: „a) põhiteabedokument iga PRIIPis sisalduva alusinvesteeringu võimaluse kohta vastavalt I peatükile, sealhulgas teave PRIIPi kui terviku kohta, kusjuures iga põhiteabedokument kajastab olukorda, kus jaeinvestor kasutab üksnes ühte investeerimisvõimalust; b) üldine põhiteabedokument, mis kirjeldab PRIIPi vastavalt I peatükile, kui artiklites 11–14 ei ole ette nähtud teisiti, ja kus on muu hulgas kirjeldatud, kust saab leida teavet iga alusinvesteeringu võimaluse kohta.“

7) Artikli 11 punkt c jäetakse välja.

8) Artiklit 12 muudetakse järgmiselt: a) lõike 1 punkt d jäetakse välja; b) lõige 2 jäetakse välja.

9) Artiklid 13 ja 14 asendatakse järgmisega: „Artikkel 13 Üldise põhiteabedokumendi jaotis „Millised on kulud?“ Jaotises „Millised on kulud?“ esitavad PRIIPi koostajad erandina artikli 5 lõike 1 punktist b järgmise teabe: a) kui PRIIPi muid kulusid, mis ei ole seotud alusinvesteeringuga, ei saa esitada ühe arvuna, sealhulgas juhul, kui need kulud varieeruvad sõltuvalt valitud alusinvesteeringu võimalusest: i) PRIIPi kulude vahemik VII lisas esitatud tabelites „Kulud aja jooksul“ ja „Kulude koosseis“; ii) märge selle kohta, et jaeinvestori kantavad kulud varieeruvad sõltuvalt alusinvesteeringute võimalustest; b) kui PRIIPi kulud, mis ei ole seotud alusinvesteeringute võimalustega, saab esitada ühe arvuna: i) need kulud näidatuna eraldi PRIIPi alusinvesteeringute võimalustega seotud kulude vahemikust VII lisas esitatud tabelites „Kulud aja jooksul“ ja „Kulude koosseis“; ii) märge selle kohta, et jaeinvestori kogukulud koosnevad valitud alusinvesteeringute võimalustega seotud kulude ja PRIIPi muude kulude kombinatsioonist ning varieeruvad sõltuvalt alusinvesteeringute võimalustest. Artikkel 14 Eriteave iga alusinvesteeringu võimaluse kohta Artikli 10 punktis b osutatud konkreetne teave iga alusinvesteeringu võimaluse kohta esitatakse eriteabe dokumendis, mis täiendab üldist põhiteabedokumenti. PRIIPi koostajad lisavad iga alusinvesteeringu võimaluse kohta kõik järgmised andmed: a) hoiatus arusaadavuse kohta, kui see on asjakohane; b) investeerimise eesmärgid, nende saavutamise vahendid ning artikli 2 lõigetes 2 ja 3 osutatud kavandatud sihtturg; c) riski koondnäitaja ja selgitus ning tootluse stsenaariumid, nagu osutatud artiklis 3; d) kulude esitus vastavalt artiklile 5, sealhulgas märge selle kohta, kas need kulud sisaldavad või ei sisalda kõiki PRIIPi kulusid, juhul kui jaeinvestor investeerib ainult sellesse konkreetsesse investeerimisvõimalusse; e) kui alusinvesteeringu võimalused on VIII lisa punkti 1 alapunktis a määratletud eurofondid, punkti 1 alapunktis b määratletud AIFid või punkti 1 alapunktis c määratletud investeerimisriskiga kindlustuspõhised investeerimistooted, teave varasema tootluse kohta, nagu nõutud artikli 8 lõikega 3. Käesoleva lõike punktides a–e osutatud teave peab järgima I lisas sätestatud vormi asjakohaste osade struktuuri.“

10) Lisatakse järgmine IIa peatükk: „IIa PEATÜKK ERISÄTTED TEATAVATE EUROFONDIDE JA AIFide PÕHITEABEDOKUMENDI KOHTA Artikkel 14a Eurofondide ja AIFide investeerimisüksused 1. Kui eurofond või AIF koosneb kahest või enamast investeerimisüksusest, koostatakse iga investeerimisüksuse kohta eraldi põhiteabedokument. 2. Iga lõikes 1 osutatud põhiteabedokument sisaldab jaotises „Mis toode see on?“ järgmist teavet: a) märge selle kohta, et põhiteabedokument kirjeldab eurofondi või AIFi investeerimisüksust, ja vajaduse korral selle kohta, et eurofondi prospekt või AIFi investeerimisstrateegia ja eesmärkide kirjeldus ning perioodilised aruanded koostatakse kogu põhiteabedokumendi alguses nimetatud eurofondi või AIFi kohta; b) kas iga investeerimisüksuse varad ja kohustised on seaduse järgi eraldatud ning kuidas see võib investorit mõjutada; c) kas jaeinvestoril on õigus vahetada ühe investeerimisüksuse osakutesse tehtud investeering teise üksuse osakute vastu ja kui jah, siis kust saada teavet kõnealuse õiguse kasutamise kohta. 3. Kui eurofondi või AIFi valitseja kehtestab jaeinvestorile tasu investeeringu vahetamise eest vastavalt lõike 2 punktile c ja kui see tasu erineb standardsest osakute ostu- või müügitasust, märgitakse kõnealune tasu põhiteabedokumendi jaotises „Millised on kulud?“ eraldi. Artikkel 14b Eurofondide ja AIFide aktsiaklassid 1. Kui eurofond või AIF koosneb rohkem kui ühe klassi osakutest või aktsiatest, koostatakse põhiteabedokument iga osaku- või aktsiaklassi kohta. 2. Sama eurofondi või AIFi kahe või enama klassi puhul asjakohase põhiteabedokumendi võib esitada ühe põhiteabedokumendina tingimusel, et kõnealune dokument vastab täielikult kõigile põhiteabedokumendi pikkuse, keele ja esitusviisi suhtes kehtestatud nõuetele. 3. Eurofondi või AIFi valitseja võib eurofondi või AIFi ühe või mitme klassi esindamiseks valida ühe klassi, tingimusel, et valik on õiglane ja selge ja ei ole muude klasside potentsiaalsete jaeinvestorite jaoks eksitav. Sellistel juhtudel sisaldab põhiteabedokumendi jaotis „Millised on riskid ja mis kasu ma saan?“ selgitust muude esindatavate klassidega seotud olulise riski kohta. Esindaval klassil põhinevat põhiteabedokumenti võib esitada muude klasside jaeinvestoritele. 4. Lõikes 3 osutatud esindavasse klassi ei või koondada erinevaid klasse. 5. Eurofondi või AIFi valitseja säilitab andmed selle kohta, milliseid muid klasse lõikes 3 osutatud esindav klass esindab, ja põhjendab tehtud valikut. 6. Põhiteabedokumendi jaotist „Mis toode see on?“ täiendatakse vajaduse korral märkega selle kohta, milline klass on valitud esindavaks klassiks, kasutades eurofondi prospektis või AIFi investeerimisstrateegia ja eesmärkide kirjelduses esitatud nimetust. 7. Kõnealune jaotis sisaldab ka märget selle kohta, kust jaeinvestorid saavad teavet eurofondi ja AIFi muude klasside kohta, mida nende liikmesriigis turustatakse. Artikkel 14c Eurofond ja AIF fondifondina 1. Kui eurofond investeerib olulise osa oma varadest teise eurofondi või direktiivi 2009/65/EÜ artikli 50 lõike 1 punktis e osutatud muudesse investeerimisfondidesse, sisaldab kõnealuse eurofondi eesmärkide ja investeerimispoliitika kirjeldus, mis on esitatud põhiteabedokumendis, lühiselgitust selle kohta, kuidas neid teisi investeerimisfonde jooksvalt valitakse. Kui eurofond on riskifondide fond, sisaldab põhiteabedokument teavet järelevalve alla mittekuuluvate ELi-väliste AIFide ostu kohta. 2. Kui AIF investeerib märkimisväärse osa oma varadest teistesse eurofondidesse või AIFidesse, kohaldatakse lõikeid 1 ja 2 mutatis mutandis . Artikkel 14d Investor-eurofondid 1. Direktiivi 2009/65/EÜ artiklis 58 määratletud investor-eurofondi puhul sisaldab põhiteabedokument jaotises „Mis toode see on?“ investor-eurofondi kohta järgmist teavet: a) märge selle kohta, et ühiseurofondi prospekt, põhiteabedokument ning perioodilised aruanded ja kontod on investor-eurofondi jaeinvestorile nõudmise korral kättesaadavad, samuti selle kohta, kuidas ja mis keeles neid saab soetada; b) kas käesoleva lõike punktis a osutatud dokumendid on kättesaadavad ainult paberkandjal või ka muul püsival andmekandjal ja kas mõne sellise dokumendi eest, mille suhtes ei kohaldata direktiivi 2009/65/EÜ artikli 63 lõike 5 kohast tasuta esitamise nõuet, tuleb maksta lisatasu; c) kui ühiseurofond ja investor-eurofond on asutatud eri liikmesriikides ja see asjaolu võib mõjutada investor-eurofondi maksustamist, lisatakse sellekohane märkus; d) teave investor-eurofondi ühiseurofondi investeeritavate varade osakaalu kohta; e) ühiseurofondi eesmärkide ja investeerimispoliitika kirjeldus, millele on vajaduse korral lisatud i) kas märkus selle kohta, et investor-eurofondi investeeringutootlus saab olema ühiseurofondi tootlusega väga sarnane, või ii) selgitus selle kohta, kuidas ja miks investor-eurofondi ja ühiseurofondi tootlus võib erineda. 2. Kui investor-eurofondi riski ja tootluse profiil erineb mõnes olulises osas ühiseurofondi profiilist, tuleb see asjaolu ära märkida ja selle põhjuseid selgitada põhiteabedokumendi jaotises „Millised on riskid ja mis kasu ma saan?“. 3. Mis tahes likviidsusriski ning ühiseurofondi ja investor-eurofondi vahel kehtestatud ostu- ja tagasivõtmiskorda selgitatakse põhiteabedokumendi jaotises „Millised on riskid ja mis kasu ma saan?“. Artikkel 14e Struktureeritud eurofond ja AIF Struktureeritud investeerimisfondid on eurofondid või AIFid, mis pakuvad jaeinvestoritele teatavatel eelnevalt kindlaksmääratud kuupäevadel algoritmipõhiseid väljamakseid, mis on seotud finantsvarade, indeksite või võrdlusportfellide või sarnaste omadustega eurofondide või AIFide tootluse või hinnamuutustega või muude tingimuste realiseerumisega.“

11) Artikli 15 lõikele 2 lisatakse järgmine punkt d: „d) kui tootluse stsenaariumid põhinevad asjakohastel võrdlusalustel või asendusnäitajatel, siis kas võrdlusalus või asendusnäitaja on kooskõlas PRIIPi eesmärkidega.“

12) Lisatakse järgmine IVa peatükk: „IVa PEATÜKK RISTVIITED Artikkel 17a Muudele teabeallikatele osutavate ristviidete kasutamine Ilma et see mõjutaks määruse (EL) nr 1286/2014 artikli 6 kohaldamist, võib põhiteabedokumenti lisada ristviiteid muudele teabeallikatele, sealhulgas prospektile ja aasta- või poolaastaaruannetele, tingimusel et kogu teave, mis on jaeinvestorile vajalik investeeringu põhielementide mõistmiseks, on esitatud ka põhiteabedokumendis. Ristviiteid on lubatud teha ka PRIIPi või PRIIPi koostaja veebilehele, sealhulgas selle osale, kus on esitatud prospekt ja perioodilised aruanded. Esimeses lõigus osutatud ristviited juhivad jaeinvestori asjakohase teabeallika konkreetse osa juurde. Põhiteabedokumendis võib kasutada mitut erinevat ristviidet, kuid nende arv peaks piirduma minimaalsega.“

13) Artikli 18 kolmas lõik asendatakse järgmisega: „Artikli 14 lõiget 2 kohaldatakse kuni 30. juunini 2022.“

14) I lisa asendatakse käesoleva määruse I lisas esitatud tekstiga.

15) II lisa muudetakse vastavalt käesoleva määruse II lisale.

16) III lisa muudetakse vastavalt käesoleva määruse III lisale.

17) IV lisa asendatakse käesoleva määruse IV lisas esitatud tekstiga.

18) V lisa asendatakse käesoleva määruse V lisas esitatud tekstiga.

19) VI lisa muudetakse vastavalt käesoleva määruse VI lisale.

20) VII lisa asendatakse käesoleva määruse VII lisas esitatud tekstiga.

21) Käesoleva määruse VIII lisas esitatud tekst lisatakse VIII lisana.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. juulist 2022. Artikli 1 punkti 13 kohaldatakse siiski alates 1. jaanuarist 2022.

Käesolev määrus on tervikuna siduv ja vahetult kohaldatav kõikides liikmesriikides.









I LISA

„

I LISA

PÕHITEABEDOKUMENDI VORM

PRIIPi koostajad järgivad jaotiste järjekorda ning pealkirju, nagu need on esitatud vormil, millega aga ei fikseerita parameetreid üksikute jaotiste pikkuste või leheküljepiiride paigutamise kohta ning mille suurusele kehtib printimisel üldine kolme A4-suurusega lehekülje ülempiir.







Põhiteabedokument Eesmärk Käesolevas dokumendis esitatakse põhiteave käesoleva investeerimistoote kohta. See ei ole turustusmaterjal. Siin esitatud teave on õigusaktidega ette nähtud selleks, et aidata Teil mõista selle toote olemust, sellega seotud riske ja kulusid ning toote potentsiaalset kasumlikkust ja kahjumlikkust ning aidata Teil võrrelda seda muude toodetega. Toode [Toote nimetus] [PRIIPi koostaja nimi] (vajadusel) [ISIN-kood või UPI] [PRIIPi koostaja veebisait] [Lisateabe saamiseks helistage [telefoninumber]] [[PRIIPi koostaja nimi] järelevalve eest seoses käesoleva põhiteabedokumendiga vastutab [pädeva asutuse nimi]] (vajadusel) [Käesolev PRIIP on heaks kiidetud [liikmesriigi nimi]] (vajadusel) [[Eurofondi valitseja nimi] on saanud tegevusloa [liikmesriigi nimi] ja fondivalitseja üle teostab järelevalvet [pädeva asutuse nimi]] (vajadusel) [AIFi valitseja nimi] on saanud tegevusloa [liikmesriigi nimi] ja fondivalitseja üle teostab järelevalvet [pädeva asutuse nimi] [Põhiteabedokumendi koostamise kuupäev] [Hoiatus (vajadusel) Te olete ostmas keerukat toodet, mis võib olla raskesti mõistetav] Mis toode see on? Liik Tähtaeg Eesmärgid Sihtrühma kuuluv jaeinvestor [Kindlustushüvitised ja -kulud] Millised on riskid ja mis kasu ma saan? Risk Riski ja tootluse profiili kirjeldus Näitaja Riski koondnäitaja Riski koondnäitaja vorm ja kirjeldavad selgitused, nagu on sätestatud III lisas, sh kaasneda võiva maksimaalse kahjumi kohta. Kas võin kogu investeeritud kapitali kaotada? Kas mul on risk võtta täiendavaid finantskohustusi? Kas tagatud on kapitalikaitse tururiski vastu? Tootlus Tootluse stsenaariumide vormid ja kirjeldavad selgitused, nagu on sätestatud V lisas Stsenaariumid Stsenaariumid, sealhulgas, kui see on asjakohane, teave tootluse saamise tingimuste kohta jaeinvestorite jaoks või ettemääratud tootluse alam- ja ülempiir ning teave selle kohta, et jaeinvestori päritoluliikmesriigi maksuõigusaktid võivad mõjutada tegeliku väljamakse suurust Mis juhtub, kui [PRIIPi koostaja] ei saa väljamakset teha? Teave selle kohta, kas olemas on investeeringute tagamise skeem, tagatise andja või investeeringute hüvitamise skeemi opereeriva äriühingu nimi, sealhulgas see, millised riskid on kaetud ja millised mitte. Millised on kulud? Kirjeldavad selgitused seoses muude jaotuskulude kohta lisatava teabega Kulud aja jooksul Vorm ja kirjeldavad selgitused vastavalt VII lisale Kulude koosseis Vorm ja kirjeldavad selgitused vastavalt VI lisale Kui kaua peaksin ma seda investeeringut hoidma ning kas ma saan raha varem välja võtta? Soovitatav [nõutav minimaalne] hoidmisaeg [x] Teave investeeringu ennetähtaegse lõpetamise võimaluse, tingimuste ning võimalike kohaldatavate tasude ja karistuste kohta. Teave tagajärgede kohta, kui vahetada investeerimistoode rahaks enne tähtaja või soovitatava hoidmisaja lõppu. Kuidas ma saan esitada kaebuse? Muu asjakohane teave Kui see on asjakohane, eelmiste perioodide tootluse kohta avaldatud teabe lühike kirjeldus

“









II LISA

Delegeeritud määruse (EL) 2017/653 II lisa muudetakse järgmiselt.

1) 1. osa muudetakse järgmiselt: a) punkt 2 asendatakse järgmisega: „2. PRIIPile määratakse MRM klass kooskõlas järgmise tabeliga:



MRM klass VaR-ekvivalentne volatiilsus (VEV) 1 < 0,5 % 2 ≥ 0,5 % ja < 5,0 % 3 ≥ 5,0 % ja < 12 % 4 ≥ 12 % ja < 20 % 5 ≥ 20 % ja < 30 % 6 ≥ 30 % ja < 80 % 7 ≥ 80 %;” b) punkt 13 asendatakse järgmisega: „13. VEV esitatakse järgmise valemi alusel: kus T on soovitatava hoidmisaja pikkus aastates.“; c) punkt 17 asendatakse järgmisega: „17. VEV esitatakse järgmise valemi alusel: kus T on soovitatava hoidmisaja pikkus aastates. Ainult juhtudel, kui toode ostetakse tagasi või tühistatakse simulatsiooni kohaselt enne soovitatava hoidmisaja lõppu, kasutatakse arvutamisel perioodi kuni tagasiostmise või tühistamiseni aastates.“; d) punkti 23 alapunkti a alapunkt ix asendatakse järgmisega: „ix) projitseeritakse tulud eelmises etapis arvutatud kolmele peamisele omavektorile, korrutades punktis v saadud tulude N × M maatriksi punktis viii saadud omavektorite M × 3 maatriksiga;“.

2) 3. osasse lisatakse punkt 52a: „52a. Kui PRIIPi koostaja leiab, et riski koondnäitaja arv, mis on saadud tururiski ja krediidiriski koondamisega riski koondnäitajaks kooskõlas punktiga 52, ei kajasta piisaval määral PRIIPiga seotud riske, võib PRIIPi koostaja otsustada seda arvu suurendada. Sellise suurendamise otsustusprotsess dokumenteeritakse.“









III LISA

Delegeeritud määruse (EL) 2017/653 III lisa muudetakse järgmiselt.

1) Punkt 1 asendatakse järgmisega: „1. PRIIPi koostajad kasutavad riski koondnäitaja (summary risk indicator – SRI) esitamiseks põhiteabedokumendis allpool esitatud esitusviisi. Asjakohane arv on näidatud viisil olenevalt PRIIPi riski koondnäitajast esile tõstetud. “

2) Punkt 3 asendatakse järgmisega: „3. Vahetult SRI all näidatakse soovitatava hoidmisaja vahemik. Lisaks esitatakse vahetult SRI all ülaltoodud vormi kohane hoiatus järgmistel juhtudel: a) kui PRIIPi riski peetakse teistsuguse hoidmisaja puhul oluliselt suuremaks; b) kui PRIIPil arvatakse olevat oluline likviidsusrisk, olenemata sellest, kas see on olemuslikult lepinguline või mitte. c) kui PRIIPi peetakse mittelikviidseks, olenemata sellest, kas see on olemuslikult lepinguline või mitte.“

3) Lisatakse punkt 6a: „6a. Kui see on asjakohane, kohandatakse II lisa punkti 4 alapunktis b määratletud kategooria 1 PRIIPide puhul SRI-le lisatavates kirjeldavates selgitustes kasutatavaid termineid, et kajastada PRIIPi eriomadusi, näiteks algse investeeringu summa puudumist.“









IV LISA

„

IV LISA

TOOTLUSE STSENAARIUMID

Stsenaariumide arv

1. Käesoleva määruse kohased tootluse stsenaariumid, mis näitavad võimalike tootluste vahemikke, on järgmised:

a) soodne stsenaarium;

b) mõõdukas stsenaarium;

c) ebasoodne stsenaarium;

d) stressistsenaarium.

2. Stressistsenaariumis kirjeldatakse PRIIPi olulisi ebasoodsaid mõjusid, mida käesoleva lisa punkti 1 alapunkti c kohane ebasoodne stsenaarium ei hõlma. Stressistsenaariumis kirjeldatakse vaheperioode, kui need perioodid on näidatud käesoleva lisa punkti 1 alapunktide a–c kohastes tootluse stsenaariumides.

3. Kindlustuspõhiste investeerimistoodete puhul põhineb täiendav stsenaarium käesoleva lisa punkti 1 alapunktis b osutatud mõõdukal stsenaariumil, kui tootlus on investeeringu tulu seisukohast oluline.

4. Esitatakse ka minimaalne investeerimistulu, võtmata arvesse olukorda, kus PRIIPi koostaja või jaeinvestorile otseselt või kaudselt vastavaid makseid tegema kohustatud osapool ei saa väljamakset teha.

Ebasoodsa, mõõduka ja soodsa stsenaariumi väärtuste arvutamine soovitatava hoidmisaja puhul – kategooria 2 PRIIPid

1. stsenaarium. VIII lisa punktis 1 osutatud PRIIPid, mille puhul on olemas piisavad ajaloolised andmed

5. VIII lisa punktis 1 osutatud PRIIPide suhtes kohaldatakse alljärgnevaid eeskirju tingimusel, et arvutamise ajal on täidetud järgmised kriteeriumid seoses PRIIPi varasemate iga-aastaste järjestikuste väärtuste pikkusega:

a) pikkus on üle 10;

b) see on soovitatavast hoidmisajast viis aastat pikem.

6. Kui soovitatav hoidmisaeg on viis aastat või sellest lühem, võetakse ebasoodsa, mõõduka ja soodsa stsenaariumi arvutamisel aluseks viimased kümme arvutamisele eelnevat aastat. Kui soovitatav hoidmisaeg on pikem kui viis aastat, võetakse ebasoodsa, mõõduka ja soodsa stsenaariumi arvutamisel aluseks periood, mis vastab soovitatava hoidmisaja pikkusele, millele arvestatakse juurde viis arvutamisele eelnevat aastat.

7. Ebasoodne, mõõdukas ja soodne stsenaarium arvutatakse järgmiselt.

a) Käesoleva lisa punktis 6 sätestatud perioodi puhul tehakse kindlaks kõik selles perioodis sisalduvad kattuvad alavahemikud, mille pikkus eraldiseisvalt arvestatuna võrdub soovitatava hoidmisaja kestusega ning mis algavad või lõppevad igal vastaval kuul või hindamiskuupäeval, kui PRIIPi väärtust hinnatakse igakuiselt.

b) Kui PRIIPi soovitatav hoidmisaeg on pikem kui üks aasta, tehakse kindlaks kõik kattuvad alavahemikud, mille pikkus eraldiseisvalt arvestatuna võrdub soovitatava hoidmisaja kestusega või on sellest lühem, kuid on vähemalt üks aasta, ning mis lõppevad käesoleva lisa punktis 6 osutatud perioodi lõpus.

c) Iga punktides a ja b osutatud alavahemiku puhul arvutatakse PRIIPi tootlus järgmiselt: i) aluseks võetakse PRIIPi tootlus iga alavahemiku täpse kestuse jooksul; ii) maha arvatakse kõik kohaldatavad kulud; iii) eeldatakse, et PRIIPiga seotud võimalik jaotatav tulu on reinvesteeritud; iv) rakendatakse lineariseerimist, et teha kindlaks soovitatavast hoidmisajast lühemate alavahemike tootlus ning seeläbi tagada, et kõik alavahemikud on võrreldava pikkusega;

d) punkti a kohaselt kindlaks tehtud alavahemikud järjestatakse vastavalt punkti c alusel arvutatud tootlusele, et teha nende alavahemike seas kindlaks keskmise ja suurima tootlusega alavahemikud;

e) punktide a ja b kohaselt kindlaks tehtud alavahemikud järjestatakse vastavalt punkti c alusel arvutatud tootlusele, et teha nende alavahemike seas kindlaks väikseima tootlusega alavahemikud.

8. Ebasoodne stsenaarium kajastab olukorda, kus PRIIPi väärtuse muutus on kõige ebasoodsam vastavalt käesoleva lisa punkti 7 alapunktile e.

9. Mõõdukas stsenaarium kajastab olukorda, kus PRIIPi väärtuse muutus on keskmine vastavalt käesoleva lisa punkti 7 alapunktile d.

10. Soodne stsenaarium kajastab olukorda, kus PRIIPi väärtuse muutus on kõige soodsam vastavalt käesoleva lisa punkti 7 alapunktile d.

11. Stsenaariumid arvutatakse vähemalt igal kuul.

2. stsenaarium. VIII lisa punktis 1 osutatud PRIIPid, mille puhul puuduvad piisavad ajaloolised andmed ja võimalik on kasutada võrdlusalust

12. VIII lisa punktis 1 osutatud PRIIPide puhul arvutatakse ebasoodne, mõõdukas ja soodne stsenaarium käesoleva lisa punktides 6–11 kirjeldatud viisil ning PRIIPi väärtuste täiendamiseks kasutatakse võrdlusaluse andmeid (pärast kõigi kohaldatavate kulude mahaarvamist) tingimusel, et:

a) PRIIPi väärtuste pikkus ei vasta käesoleva lisa punktis 5 sätestatud kriteeriumidele;

b) võrdlusaluse põhjal on võimalik hinnata tootluse stsenaariume vastavalt käesoleva lisa punktis 16 esitatud kriteeriumidele ning

c) võrdlusaluse kohta on olemas ajaloolised andmed ja see vastab käesoleva lisa punktis 5 sätestatud kriteeriumidele.

Kui PRIIPi eesmärke käsitlevas teabes osutatakse võrdlusalusele, kasutatakse seda võrdlusalust tingimusel, et täidetud on esimeses lõigus kirjeldatud tingimused.

3. stsenaarium. VIII lisa punktis 1 osutatud PRIIPid, mille puhul puuduvad piisavad ajaloolised andmed ja võrdlusalus või mille puhul on olemas piisavate ajalooliste andmeteta võrdlusalus, või mis tahes muud kategooria 2 PRIIPid

13. Selliste VIII lisa punktis 1 osutatud PRIIPide puhul, mida eespool kirjeldatud 1. ega 2. stsenaarium ei hõlma, või mis tahes muude kategooria 2 PRIIPide puhul arvutatakse ebasoodne, mõõdukas ja soodne stsenaarium käesoleva lisa punktides 6–11 kirjeldatud viisil ning selleks kasutatakse Euroopa Parlamendi ja nõukogu määrusega (EL) 2016/1011 reguleeritavaid võrdlusaluseid ( 1 ). Need võrdlusalused vastavad varaklassidele, millesse PRIIP investeerib, või alusinvesteeringule, mille suhtes PRIIPil on riskipositsioon, et täiendada PRIIPi väärtusi või käesoleva lisa punktis 12 osutatud võrdlusalust. Arvesse võetakse kõiki varaklasse, millesse PRIIP saaks investeerida enam kui 25 % oma varadest, või alusinvesteeringuid, mis moodustavad enam kui 25 % riskipositsioonist. Kui sellist võrdlusalust ei ole, kasutatakse asjakohast asendusnäitajat.

14. Kui PRIIP investeerib eri liiki varadesse või pakub riskipositsiooni eri liiki alusinvesteeringutele ning kindlaks on tehtud enam kui üks käesoleva lisa punktis 13 osutatud võrdlusalus, arvutatakse stsenaariumid nn liitvõrdlushinnaga, võttes arvesse iga liiki varasse tehtava hinnangulise investeeringu või iga liiki alusinvesteeringu kaalu.

15. Kategooria 2 PRIIPide puhul, millel puudub käesoleva lisa punktis 5 PRIIPi kohta sätestatud kriteeriumidele vastav piisavate ajalooliste andmetega sobiv võrdlusalus või asendusnäitaja, arvutatakse tootluse stsenaariumid käesoleva lisa punktides 21–27 kirjeldatud viisil ning selleks kasutatakse ajaloolisi andmeid PRIIPi tootluse kohta 15-aastasel perioodil või sobivat võrdlusalust või asendusnäitajat.

2. ja 3. stsenaarium. Sobivate võrdlusaluste või asendusnäitajate kasutamine

16. Selleks et hinnata, kas konkreetset võrdlusalust või asendusnäitajat on asjakohane kasutada tootluse stsenaariumide arvutamiseks, lähtuvad PRIIPi koostajad alljärgnevatest kriteeriumidest tingimusel, et need kriteeriumid sobivad kokku PRIIPi eesmärkide ning varaklassiga, millesse PRIIP investeerib, või alusinvesteeringutega, mille suhtes PRIIP pakub riskipositsiooni, ning et need kriteeriumid on PRIIPi suhtes asjakohased:

a) riski ja tootluse profiil, kui võrdlusalus või asendusnäitaja ja PRIIP kuuluvad samasse SRI või volatiilsuse ja oodatava tulu või mõlema näitaja kategooriasse;

b) oodatav tulu;

c) vara jaotuse koosseis (kui PRIIPi varade koosseis põhineb liitindeksil, võetakse tootluse stsenaariumide arvutamiseks kasutatava võrdlusaluse või asendusnäitaja puhul järjepidevalt arvesse liitindeksi kaalu);

d) võimalikud varad, millesse PRIIP investeerib, vastavalt investeerimispoliitikale;

e) riskipositsioon alusvara klassides;

f) geograafilised riskipositsioonid;

g) valdkondlikud riskipositsioonid;

h) PRIIPi tulude jaotus;

i) likviidsusmeetmed (nt päevased kauplemismahud, ostu-müügi noteeringute vahed jne);

j) kestus;

k) krediidireitingu kategooria;

l) volatiilsus või ajalooline volatiilsus või mõlemad.

PRIIPi koostajad võivad kasutada muid kui esimeses lõigus loetletud kriteeriume, kui nad tõendavad, et need lisakriteeriumid on asjakohased, arvestades PRIIPi eesmärke ning varaklassi, millesse PRIIP investeerib, või alusinvesteeringut, mille suhtes PRIIP pakub riskipositsiooni.

17. PRIIPi koostajad peavad olema võimelised tõendama võrdlusaluste kokkusobivust PRIIPi eesmärkidega ning asjaomane otsus dokumenteeritakse, sealhulgas esitatakse selge põhjendus kasutatud võrdlusaluse kohta

Stressistsenaariumi arvutamine – kategooria 2 PRIIPid

18. Kategooria 2 PRIIPide puhul arvutatakse stressistsenaarium järgmiselt.

a) Määratakse kindlaks pikkuse w alavahemik, mis vastab järgmistele vahemikele:



1 aasta > 1 aasta Päevahinnad 21 63 Nädalahinnad 8 16 Kuuhinnad 6 12

b) Määratakse iga pikkuse w alavahemiku ajaloolised lognormaalsed tulud rt, kus t = t1, t2, …, tw.

c) Mõõdetakse volatiilsust allpool esitatud valemi kohaselt, alustades ti = t1, liikudes kuni ti = tH – w+1, kus H on ajalooliste vaatluste arv perioodil: kus Mw on alavahemiku vaatluste arv ja on vastava alavahemiku kõigi ajalooliste lognormaalsete tulude keskväärtus.

d) Tuletatakse väärtus, mis vastab 99. protsentiilile ühe aasta puhul ja 95. protsentiilile muude hoidmisaegade puhul. See väärtus on stressistsenaariumikohane volatiilsus .

19. Kategooria 2 PRIIPide puhul on eeldatavad väärtused soovitatava hoidmisaja lõpus stressistsenaariumi puhul järgmised:

kus

a) N on soovitatava hoidmisaja kauplemisperioodide arv ning teised tegurid on määratletud II lisa punktis 12;

b) z α on PRIIPi enda valitud väärtus äärmusliku protsentiili juures, mis vastab 1 %-le ühe aasta puhul ja 5 %-le muude hoidmisaegade puhul.

20. Esitatav stressistsenaariumi väärtus ei tohi olla parem kui ebasoodsa stsenaariumi väärtus.

Stsenaariumi väärtuste arvutamine soovitatava hoidmisaja puhul – teatavad kategooria 1 PRIIPid, kategooria 3 PRIIPid ja kategooria 4 PRIIPid

21. Soodne stsenaarium on PRIIPi väärtus soovitatava hoidmisaja tulemuste (pärast kõikide kohaldatavate kulude mahaarvamist) hinnangulise jaotuse 90. protsentiilil.

22. Mõõdukas stsenaarium on PRIIPi väärtus soovitatava hoidmisaja tulemuste (pärast kõikide kohaldatavate kulude mahaarvamist) hinnangulise jaotuse 50. protsentiilil.

23. Ebasoodne stsenaarium on PRIIPi väärtus soovitatava hoidmisaja tulemuste (pärast kõikide kohaldatavate kulude mahaarvamist) hinnangulise jaotuse 10. protsentiilil.

24. Kui PRIIPi koostaja leiab, et on oluline risk, et need stsenaariumid võivad jaeinvestoritele tekitada ebareaalseid ootusi seoses võimaliku saadava tuluga, võib ta kasutada käesoleva lisa punktides 21, 22 ja 23 osutatud protsentiilidest madalamaid protsentiile.

25. Kategooria 3 PRIIPide puhul peab meetod, mida kasutatakse selleks, et tuletada PRIIPi tulemuste hinnanguline jaotus soovitatava hoidmisaja vältel, vastama II lisa punktides 19–23 kirjeldatud meetodile. Iga vara oodatav tulu on aga perioodil täheldatud tulu, mis on arvutatud diskonteerimata eeldatavat tootlust, kasutades eeldatavat riskivaba diskontomäära.

26. Kategooria 3 PRIIPide puhul tehakse stressistsenaariumi arvutamisel järgmised kohandused võrreldes kategooria 2 PRIIPide arvutusega:

a) stressistsenaariumikohane volatiilsus tuletatakse käesoleva lisa punkti 18 alapunktides a b ja c määratletud meetodiga;

b) ajaloolised tulud rt arvutatakse ümber järgmise valemiga:

c) vastavalt II lisa punktile 22 kohaldatakse suhtes bootstrap-meetodit;

d) arvutatakse iga lepingu tulu, liites valitud perioodide tulud ja korrigeerides seda tulu, et tagada, et oodatav tulu mõõdetuna simuleeritud tulude jaotusest oleks järgmine: kus E*[r bootstrapped ] on uus simuleeritud keskväärtus.

27. Kategooria 3 PRIIPide puhul on stressistsenaarium PRIIPi väärtus käesoleva lisa punktis 26 sätestatud simuleeritud jaotuse äärmusliku zα protsentiili juures, nagu on määratletud käesoleva lisa punktis 19.

28. Kategooria 4 PRIIPide puhul kasutatakse II lisa punkti 27 kohast meetodit nende tegurite puhul, mis ei ole turul jälgitavad, kombineerituna vajadusel kategooria 3 PRIIPide puhul kasutatava meetodiga. Käesoleva lisa punktides 5–20 kategooria 2 PRIIPide jaoks ja käesoleva lisa punktides 21–27 kategooria 3 PRIIPide jaoks sätestatud asjakohaseid meetodeid kasutatakse PRIIPi vastavate komponentide suhtes, kui PRIIPi kuulub erinevaid komponente. Tootluse stsenaariumid on vastavate komponentide kaalutud keskmised. Tootluse arvutamisel võetakse arvesse toote omadusi ja kapitalitagatisi.

29. II lisa punkti 4 alapunktis a määratletud kategooria 1 PRIIPide ning II lisa punkti 4 alapunktis b määratletud kategooria 1 PRIIPide puhul, millega ei kaubelda reguleeritud turul või määruse (EL) nr 600/2014 artikli 28 kohaselt reguleeritud turuga samaväärsena käsitletaval kolmanda riigi turul, arvutatakse tootluse stsenaariumid käesoleva lisa punktide 21–27 alusel.

Stsenaariumi väärtuste arvutamine soovitatava hoidmisaja puhul – muud kategooria 1 PRIIPide liigid

30. Kategooria 1 PRIIPide puhul, mis on reguleeritud turul või määruse (EL) nr 600/2014 artikli 28 kohaselt reguleeritud turuga samaväärsena käsitletaval kolmanda riigi turul kaubeldavad futuurid, ostuoptsioonid või müügioptsioonid, tuleb lisada tootluse stsenaariumid väljamaksete struktuuri graafikute vormis. Esitatakse graafik, mis näitab erinevatel alusväärtuse tasemetel tootlust kõigi stsenaariumide puhul. Graafiku horisontaaltelg näitab erinevaid võimalikke alusväärtuse hindu ning vertikaaltelg näitab kasumit või kahjumit alusväärtuse erinevate hindade juures. Graafik näitab iga alusväärtuse hinna kohta sellest tulenevat kasumit või kahjumit ning alusväärtuse hinda, mille puhul kasum või kahjum võrdub nulliga.

31. II lisa punkti 4 alapunktis c osutatud kategooria 1 PRIIPide puhul esitatakse käesoleva lisa punkti 1 alapunktides a, b ja c sätestatud tootluse stsenaariumide eeldatavate väärtuste kohta põhjendatud ja konservatiivsed parimad hinnangud soovitatava hoidmisaja lõpu seisuga.

Valitud ja näidatavad stsenaariumid peavad olema kooskõlas põhiteabedokumendis esitatava muu teabega, sealhulgas PRIIPi üldise riskiprofiiliga, ja täiendama seda. PRIIPi koostaja tagab stsenaariumide kooskõla organisatsioonisiseste otsustega tootehalduse alal, muu hulgas PRIIPi koostaja poolt PRIIPi suhtes tehtud stressitestidega, ning muu põhiteabedokumendis sisalduva teabe koostamisel saadud andmete ja analüüsiga.

Stsenaariumid valitakse nii, et need esindaksid tasakaalustatult PRIIPi tulemusi nii soodsates kui ka ebasoodsates tingimustes, kuid näidatakse ainult stsenaariume, mille esinemist võib mõistlikult eeldada. Stsenaariume ei valita viisil, mis tõstaks soodsaid tulemusi ebasoodsate arvel põhjendamatult esile.

Stsenaariumi väärtuste arvutamine hoidmise vaheperioodide puhul

32. PRIIPide puhul, mille soovitatav hoidmisaeg on üle ühe aasta, kuid alla kümne aasta, esitatakse tootlus kahe erineva hoidmisaja kohta: esimese aasta lõpul ning soovitatava hoidmisaja lõpul.

33. PRIIPide puhul, mille soovitatav hoidmisaeg on vähemalt kümme aastat, esitatakse tootlus kolme erineva hoidmisaja kohta: esimese aasta lõpul, soovitatavast hoidmisajast poole möödumisel, mis ümardatakse lähima täisaastani ülespoole, ning soovitatava hoidmisaja lõpul.

34. PRIIPide puhul, mille soovitatav hoidmisaeg on üks aasta või alla selle, hoidmise vaheperioodide tootluse stsenaariume ei esitata.

35. Kategooria 2 PRIIPide puhul arvutatakse vaheperioodide ebasoodsa, mõõduka ja soodsa stsenaariumi kohta esitatavad väärtused kooskõlas käesoleva lisa punktidega 5–14 ning selleks kasutatakse punktis 6 osutatud perioodi, kuid aluseks võetakse hoidmise vaheperioodi tulemused.

36. Kategooria 2 PRIIPide puhul arvutatakse vaheperioodide stressistsenaariumi kohta esitatavad väärtused käesoleva lisa punktides 18 ja 19 antud valemeid kasutades, milles N tähistab kauplemisperioodide arvu vaheperioodi alguskuupäevast kuni lõppkuupäevani. Vaheperioodide suhtes kohaldatakse ka käesoleva lisa punkti 20.

37. Käesoleva lisa punktides 15 ja 29 osutatud PRIIPide ning kategooria 3 ja 4 PRIIPide puhul (v.a juhul, kui kohaldatav on käesoleva lisa punkt 38) hindab PRIIPi koostaja hoidmise vaheperioodi stsenaariumi kohta esitatavaid väärtusi meetodil, mis on kooskõlas hinnanguga soovitatava hoidmisaja lõpu kohta.

38. Kategooria 1 PRIIPide puhul, mis on reguleeritud turul või määruse (EL) nr 600/2014 artikli 28 kohaselt reguleeritud turuga samaväärsena käsitletaval kolmanda riigi turul kaubeldavad futuurid, ostuoptsioonid või müügioptsioonid, või VI lisa punkti 90 alapunktis d osutatud PRIIPide puhul tohib tootluse stsenaariume näidata ainult soovitatava hoidmisaja lõpu suhtes.

Üldnõuded

39. PRIIPi tootluse stsenaariumid arvutatakse pärast kõikide kirjeldatava stsenaariumi ja hoidmisaja puhul VI lisa kohaselt kohaldatavate kulude mahaarvamist.

40. Tootluse stsenaariumide arvutamisel kasutatakse summasid, mis vastavad kooskõlas VI lisa punktidega 90 ja 91 kulude arvutamiseks kasutatud summadele.

41. Selliste PRIIPide puhul, mis on forvardlepingud, futuurlepingud, hinnavahe- või vahetuslepingud, arvutatakse tootluse stsenaariumid eeldusega, et punktis 40 osutatud summa on tinglik väärtus.

42. Tootluse stsenaariumid esitatakse rahaühikutes. Arvud ümardatakse vaikimisi 10 euro täpsusega või asjaomase rahaühikuni, välja arvatud juhul, kui kehtivad konkreetsed väljamaksetingimused, mistõttu oleks eksitav ümardada arvud 10 euro täpsusega. Sel juhul võib PRIIPi koostaja ümardada esitatavad arvud lähima euroni. Ilma et see piiraks käesoleva lisa punkti 7 kohaldamist, esitatakse rahalistes andmetes nende summade summa, mille jaeinvestor saaks hoidmisaja jooksul (pärast kulude mahaarvamist), st:

a) hoidmisaja lõpul tehtavad maksed, sh tagasimakstav kapital;

b) enne hoidmisaja lõppu tehtavad kupongimaksed või muud maksed, eeldamata, et need summad reinvesteeritakse.

43. Selliste PRIIPide puhul, mis on forvardlepingud, futuurlepingud, hinnavahe- või vahetuslepingud, näidatakse rahaühikutes esitatavates tootluse stsenaariumides kasum või kahjum hoidmisaja jooksul.

44. Samuti esitatakse tootluse stsenaariumid protsentuaalselt investeeringu keskmise aastase tuluna. Selle näitaja arvutamisel kasutatakse järgmist valemit, kus stsenaariumi väärtus on lugeja ja algne investeering või makstud hind nimetaja:

(stsenaariumi väärtus/algne investeering)^(1/T) – 1, kui T > 1. Selles valemis on T hoidmisaja pikkus aastates.

45. Kui soovitatav hoidmisaeg on lühem kui üks aasta, esitatakse protsentuaalselt väljendatavates tootluse stsenaariumides selle perioodi prognoositav tulu (mida ei väljendata aastase protsentuaalse tuluna).

46. Selliste PRIIPide puhul, mis on forvardlepingud, futuurlepingud, hinnavahe- või vahetuslepingud, arvutatakse protsentuaalne tulu lepingu tingliku väärtuse alusel ning lisatakse seda arvutust selgitav joonealune märkus. Arvutamisel kasutatakse järgmist valemit:

(Puhaskasum või -kahjum/tinglik väärtus)^(1/T) –1, kui T > 1.

Joonealuses märkuses juhitakse tähelepanu sellele, et võimalik tulu arvutatakse protsendimäärana tinglikust väärtusest.

47. Kindlustuspõhiste investeerimistoodete puhul toimitakse investeeringu tootluse stsenaariumide arvutamisel lisaks eespool, sealhulgas käesoleva lisa punktis 28 osutatud meetodite kasutamisele järgmiselt:

a) arvesse võetakse tulevast kasumiosalust;

b) eeldused tulevase kasumiosaluse kohta peavad olema kooskõlas eeldusega alusvarade aastase tulumäära kohta;

c) eeldused tulevaste kasumite jaotamise kohta PRIIPi koostaja ja jaeinvestori vahel ning teised eeldused tulevaste kasumite jaotamise kohta peavad olema realistlikud ja kooskõlas PRIIPi koostaja sel ajal rakendatava äritava ja -strateegiaga. Kui on piisavalt tõendeid, et ettevõtja muudab oma äritava või -strateegiat, peavad eeldused tulevase kasumijaotuse kohta vastama muudetud tavale või strateegiale. Direktiivi 2009/138/EÜ reguleerimisalasse kuuluvate elukindlustusandjate puhul peavad kõnealused eeldused olema kooskõlas eeldustega tulevaste juhtimismeetmete kohta, mida kasutatakse tehniliste eraldiste väärtuse arvutamisel Solventsus II kohases bilansis;

d) kui mõni tootluse komponent seondub kasumiosalusega, mida makstakse vabatahtlikul alusel, eeldatakse seda komponenti ainult soodsa tootluse stsenaariumis;

e) tootluse stsenaariumid arvutatakse käesoleva lisa punktis 40 sätestatud investeeringusummade alusel.

“









V LISA

„

V LISA

TOOTLUSE STSENAARIUMIDE ESITAMISE MEETODID.

1. OSA

Üldised esitusnõuded

1. Tootluse stsenaariumide esitusviis peab olema täpne, aus ja mitteeksitav ning keskmisele jaeinvestorile tõenäoliselt arusaadav.

2. Kõigil juhtudel tuleb lisada alljärgnevad käesoleva lisa 2. osa kohased kirjeldavad selgitused:

a) element A;

b) element B, mis esitatakse selgesti nähtavalt tootluse stsenaariumide tabeli või graafiku kohal.

3. Kõigi PRIIPide puhul, v.a IV lisa punktis 30 osutatud kategooria 1 PRIIPid:

a) käesoleva lisa 2. osa kohane element C esitatakse selgesti nähtavalt tootluse stsenaariumide tabeli kohal;

b) tootluse stsenaariumide tabelis esitatakse teave minimaalse investeerimistulu kohta ja vajaduse korral lisatakse käesoleva lisa 2. osa kohane element G. Kui garanteeritud on miinimumtulu, esitatakse see miinimumtulu rahalise summana nende hoidmisaegade kohta, mille suhtes kõnealune garantii kehtib. Kui miinimumtulu garanteeritud ei ole või kõnealune garantii kehtib üksnes teatavate, kuid mitte kõigi hoidmisaegade suhtes, lisatakse asjaomaste hoidmisaegade kohta kooskõlas käesoleva lisa 3. osaga kirjeldav selgitus märkega, et jaeinvestorid võivad kaotada kogu investeeritud summa või osa sellest või, kui see on kohaldatav, et jaeinvestorid võivad kaotada investeeritud summast suurema summa.

4. Kui esitatakse stressistsenaarium, lisatakse kirjeldava selgitusena käesoleva lisa 2. osa kohane element D.

5. Kategooria 2 PRIIPide puhul (välja arvatud IV lisa punktis 15 osutatud PRIIPid) esitatakse kirjeldavad selgitused ebasoodsa, mõõduka ja soodsa stsenaariumi kohta käesoleva lisa 2. osa kohast elementi E kasutades.

6. Kategooria 1 PRIIPide (välja arvatud IV lisa punktis 30 osutatud PRIIPid), IV lisa punktis 15 osutatud kategooria 2 PRIIPide, kategooria 3 PRIIPide ja kategooria 4 PRIIPide puhul esitatakse stsenaariumide kohta lihtsas keeles koostatud, maksimaalselt 300 tähemärgi pikkune lühiselgitus.

7. IV lisa punktis 30 osutatud kategooria 1 PRIIPide puhul lisatakse ka käesoleva lisa 2. osa kohased elemendid H, I, J ja K.

8. Hoidmise vaheperioodid esitatakse kooskõlas IV lisa punktidega 32, 33 ja 34. Vaheperioodid võivad olenevalt soovitatava hoidmisaja pikkusest olla erinevad.

9. PRIIPide puhul, mille korral hoidmise vaheperioodide tootluse stsenaariume ei esitata, lisatakse kirjeldava selgitusena vajaduse korral käesoleva lisa 2. osa kohane element F.

10. Kui ei ole täpsustatud teisiti, kasutavad PRIIPi koostajad kõigi PRIIPide puhul (v.a IV lisa punktis 30 osutatud kategooria 1 PRIIPid) tootluse stsenaariumide esitamiseks käesoleva lisa 3. osas sisalduvaid vorme, olenevalt sellest, kas tegemist on ühekordse investeeringu või kindlustusmaksega PRIIPiga, regulaarsete maksete või kindlustusmaksetega PRIIPiga või VI lisa punktis 76c osutatud PRIIPiga.

11. Tootluse stsenaariumide tabelis tähistatakse terminiga „väljumine“ investeeringu lõppu, välja arvatud juhul, kui see võib teatavat liiki PRIIPide puhul olla eksitav; sel juhul tohib kasutada alternatiivset terminit, nt „lõpetamine“ või „tagasiost“.

12. Kui see on asjakohane, kohandatakse II lisa punkti 4 alapunktis b määratletud kategooria 1 PRIIPide puhul kasutatavaid termineid, et kajastada PRIIPi eriomadusi, näiteks selleks, et osutada PRIIPi tinglikule väärtusele.

13. Kindlustuspõhiste investeerimistoodete puhul lisatakse lisaread biomeetrilise riskitasu ja kindlustushüvitiste stsenaariumi jaoks, nagu on näidatud käesoleva lisa 3. osa vormidel A ja B. Selle stsenaariumi tulud näidatakse ainult rahalise väärtusena.

14. Regulaarsete maksete või kindlustusmaksetega PRIIPide puhul esitatakse vormidel ka teave akumuleeritud investeeringusumma ja, kui see on kohaldatav, akumuleeritud biomeetrilise riskitasu kohta, nagu on näidatud käesoleva lisa 3. osa vormil B.

15. Eluaegse hoidmisajaga PRIIPide puhul võib tootluse stsenaariumides esitatava soovitatava hoidmisaja kohta märkida, et PRIIPi ettenähtud hoidmisaeg on eluaegne, ning esitada arvutustes näitena kasutatud aastate arvu.

16. Kui PRIIP on kohene annuiteet või tegemist on muu PRIIPiga, mille puhul on väljamakse ette nähtud üksnes kindlustusjuhtumi esinemisel, esitatakse tootluse stsenaariumide tabelis vastavalt vajadusele alljärgnev teave:

a) üleelamisstsenaariumid soovitataval hoidmisajal kajastavad jaeinvestorile tehtavate maksete kogusummat;

b) kui lisatakse üleelamise vahestsenaariumid, esitatakse nendes tagasiostuväärtused ja jaeinvestorile vastaval ajal tehtavate maksete kogusumma;

c) kindlustusjuhtumi (nt surm) stsenaariumide puhul esitatakse hüvitisesaajale vastaval ajal tehtav kindlasummaline makse.

17. Kui PRIIP ostetakse tagasi või tühistatakse simulatsiooni kohaselt enne soovitatava hoidmisaja lõppu, kohandatakse vastavalt tootluse stsenaariumide esitusviisi, nagu on näidatud käesoleva lisa 3. osa vormil C, ning lisatakse selgitavad märkused nii, et oleks selge, kas teatav stsenaarium näeb ette ennetähtaegse tagasiostu või tühistamise võimalust ning et reinvesteerimise eeldust ei ole kasutatud. Stsenaariumides, mille puhul PRIIP ostetakse tagasi või tühistatakse automaatselt, esitatakse näitajad käesoleva lisa 3. osa kohase vormi C veerus „Kui väljute tagasiostul või tähtaja lõppedes“. Hoidmise vaheperioodide puhul esitatavad perioodid on eri tootluse stsenaariumide puhul samad ning põhinevad soovitataval hoidmisajal olukorras, kus PRIIPi tagasi ei osteta; see peaks omakorda vastama lõpptähtajale. Hoidmise vaheperioodide näitajad esitatakse vaid selliste stsenaariumide puhul, kus PRIIP ei ole enne hoidmise vaheperioodi lõppu või selle lõppedes tagasi ostetud ega tühistatud, ning need sisaldavad sellel ajal kohaldatavaid väljumiskulusid (kui neid on). Kui PRIIP oleks enne asjaomase hoidmise vaheperioodi lõppu või selle lõppedes simulatsiooni kohaselt tagasi ostetud, siis selle perioodi puhul näitajaid ei esitata.

2. OSA

Kirjeldavaid selgitusi sisaldavad ettenähtud elemendid

[Element A] Esitatud näitajad sisaldavad kõiki toote enda kulusid (vajadusel) [kuid ei pruugi sisaldada kõiki kulusid, mida maksate oma tootenõustajale või turustajale/ning Teie tootenõustaja või turustaja kulusid]. Näitajad ei võta arvesse Teie isiklikku maksuolukorda, mis võib samuti mõjutada seda, kui palju Te tagasi saate.

[Element B] Selle toote tulemused sõltuvad tulevasest turu tootlusest. Tulevased turusuundumused ei ole teada ja neid ei ole võimalik täpselt prognoosida.

[Element C] [Esitatud ebasoodne, mõõdukas ja soodne stsenaarium on näited, kus on kasutatud [toote/sobiva võrdlusaluse] väikseimat, keskmist ja suurimat tootlust viimase [x] aasta jooksul.] (Kategooria 2 PRIIPide puhul, v.a IV lisa punktis 15 osutatud PRIIPid) [Esitatud stsenaariumid on varasematel tulemustel ja teatavatel eeldustel põhinevad näited] (muud liiki PRIIPide puhul). Edasised turusuundumused võivad olla väga erinevad.

[Element D] Stressistsenaarium näitab, kui palju raha võite tagasi saada äärmuslikes turutingimustes.

[Element E] Seda tüüpi stsenaarium on leidnud aset investeeringus [vajadusel lisage viide võrdlusalusele] ajavahemikul [lisage aastad].

[Element F] Sellest tootest ei saa [lihtsalt] raha välja võtta. Kui väljute investeeringust enne soovitatava hoidmisaja lõppu, [ei ole Teil garantiid] (kui olemas on garantii üksnes soovitatava hoidmisaja puhul) [ja] [[peate/peate võib-olla] tasuma lisakulusid] (kui väljumiskulud on kohaldatavad).

[Element G] Tulu on garanteeritud üksnes juhul, kui Te [kirjeldage asjaomaseid tingimusi või osutage põhiteabedokumendi osale, kus neid tingimusi kirjeldatakse, näiteks kooskõlas III lisaga esitatavatele kirjeldavatele selgitustele].

[Element H] Käesolev graafik illustreerib seda, milline võiks olla Teie investeeringu tootlus. Saate võrrelda seda teiste tuletisinstrumentide tootluse graafikutega.

[Element I] Esitatud graafik näitab erinevaid võimalikke tulemusi ega ole täpne näitaja selle kohta, kui palju võite tagasi saada. Teie saadav summa muutub vastavalt alusvara arengule. Graafik näitab alusvara iga väärtuse kohta, kui suur oleks toote kasum või kahjum. Horisontaaltelg näitab erinevaid võimalikke alusvara hindu lõpptähtajal ning vertikaaltelg näitab kasumit või kahjumit.

[Element J] Käesoleva toote ostmine tähendab, et eeldate alusvara hinna [tõusu/langust].

[Element K] Teie maksimaalne kahjum oleks see, et kaotate kogu oma investeeringu (makstud kindlustusmakse).

3. OSA

Vormid

Vorm A: makstakse ühekordne investeering või ühekordne kindlustusmakse







Soovitatav hoidmisaeg: [] Investeeringu näide: [10 000 eurot] (Vajadusel) Kindlustusmakse: [rahaline summa] Kui [väljute] pärast 1 aastat Kui [väljute] pärast [] Kui [väljute] pärast (vajadusel) (vajadusel) [soovitatav hoidmisaeg] [Üleelamine] Stsenaariumid Minimaalne [Rahaline summa] või [Garanteeritud miinimumtulu puudub [kui [väljute] enne [… aasta/kuu/päeva möödumist]] (vajadusel) . Te võite kaotada kogu oma investeeringu või osa sellest [või peate tegema täiendavaid makseid kahjumi katmiseks] (vajadusel)] Stressi-stsenaarium Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Ebasoodne Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Mõõdukas Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Soodne Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % (Vajaduse korral) [Surm] Stsenaarium [Kindlustus-juhtum] Kui palju võivad Teie hüvitisesaajad kuludejärgselt tagasi saada [] eurot [] eurot [] eurot

Vorm B: makstakse regulaarseid investeeringuid või kindlustusmakseid







Soovitatav hoidmisaeg: [] Investeeringu näide: [1 000 eurot] (Vajadusel) Kindlustusmakse: [rahaline summa] aastas Kui [väljute] pärast 1 aastat Kui [väljute] pärast [] Kui [väljute] pärast (vajadusel) (vajadusel) [soovitatav hoidmisaeg] [Üleelamine] Stsenaariumid Minimaalne [Rahaline summa] või [Garanteeritud miinimumtulu puudub [kui [väljute] enne [… aasta/kuu/päeva möödumist]] (vajadusel) . Te võite kaotada kogu oma investeeringu või osa sellest [või peate tegema täiendavaid makseid kahjumi katmiseks] (vajadusel)] Stressi-stsenaarium Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Ebasoodne Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Mõõdukas Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Soodne Kui palju võite kuludejärgselt tagasi saada [] eurot [] eurot [] eurot lga aasta keskmine tulu [] % [] % [] % Aja jooksul investeeritav summa [] eurot [] eurot [] eurot (Vajaduse korral) [Surm] Stsenaarium [Kindlustus-juhtum] Kui palju võivad Teie hüvitisesaajad kuludejärgselt tagasi saada [] eurot [] eurot [] eurot Aja jooksul võetav kindlustusmakse [] eurot [] eurot [] eurot

Vorm C: VI lisa punktis 76c osutatud PRIIPid (automaatselt tagasiostetavad tooted)







Soovitatav hoidmisaeg: Kuni toode ostetakse tagasi või selle tähtaeg lõppeb See võib olla igas stsenaariumis erinev ja märgitakse tabelis Investeeringu näide: [10 000 eurot] Kui [väljute] pärast 1 aastat Kui [väljute] pärast [] Kui [väljute] tagasiostul või tähtaja lõppedes (vajadusel) (vajadusel) Stsenaariumid Minimaalne [Rahaline summa] või [Garanteeritud miinimumtulu puudub [kui [väljute] enne [… aasta/kuu/päeva möödumist]] (vajadusel) . Te võite kaotada kogu oma investeeringu või osa sellest [või peate tegema täiendavaid makseid kahjumi katmiseks] (vajadusel)] Stressi-stsenaarium Kui palju võite kuludejärgselt tagasi saada [] eurot [] eurot [] eurot (toode lõppeb pärast []) lga aasta keskmine tulu [] % [] % [] % Ebasoodne Kui palju võite kuludejärgselt tagasi saada [] eurot [] eurot [] eurot (toode lõppeb pärast []) lga aasta keskmine tulu [] % [] % [] % Mõõdukas Kui palju võite kuludejärgselt tagasi saada [] eurot [] eurot [] eurot (toode lõppeb pärast []) lga aasta keskmine tulu [] % [] % [] % Soodne Kui palju võite kuludejärgselt tagasi saada [] eurot [] eurot [] eurot (toode lõppeb pärast []) lga aasta keskmine tulu [] % [] % [] %

“









VI LISA

Delegeeritud määruse (EL) 2017/653 VI lisa muudetakse järgmiselt.

1) Punkti 3 alapunkt a asendatakse järgmisega: „a) jaotustasu, kui see on eurofondi või AIFi valitsejale teada; kui tegelik summa ei ole eurofondi või AIFi valitsejale teada, näidatakse konkreetse PRIIPi maksimaalsed võimalikud teadaolevad jaotuskulud;“.

2) Punkti 5 muudetakse järgmiselt: a) alapunkti a alapunkt i asendatakse järgmisega: „i) eurofondi või AIFi valitseja;“; b) alapunkt g asendatakse järgmisega: „g) turustamis- ja reklaamikulud, kui need on eurofondi või AIFi valitsejale teada; kui tegelik summa ei ole eurofondi või AIFi valitsejale teada, näidatakse konkreetse PRIIPi maksimaalsed võimalikud teadaolevad jaotuskulud;“; c) punktid j ja k asendatakse järgmisega: „j) kolmandatele isikule tehtavad maksed fondi portfelli kuuluvate varade soetamise või võõrandamisega seotud vajalike kulude katmiseks (sealhulgas käesoleva lisa punktides 7 kuni 23c osutatud tehingukulud); k) eurofondi või AIFi valitseja või mis tahes seotud isiku tehingukorralduste tegemise eest saadud toodete või teenuste väärtus;“; d) alapunkti l alapunkt i asendatakse järgmisega: „i) kui alusvara on eurofond või AIF, kasutatakse selle kõige uuemat kättesaadavat kulude koondnäitajat, mida on vajaduse korral kohandatud tegeliku makstava jaotustasu kajastamiseks; see näitaja põhineb eurofondi või AIFi või seda opereeriva äriühingu või eurofondi või AIFi valitseja avaldatud näitajal või näitajal, mille on arvutanud usaldusväärne kolmandast isikust allikas, kui see on avaldatud näitajast ajakohasem;“; e) punkti m alapunkt i asendatakse järgmisega: „i) aluseks oleva PRIIPi kõige uuem kättesaadav kulude koondnäitaja, mida on vajaduse korral kohandatud tegeliku makstava sisenemistasu kajastamiseks;“; f) alapunkt q asendatakse järgmisega: „q) käesoleva lisa II jaotises ja eriti käesoleva lisa punktides 36 kuni 46 osutatud struktureeritud investeerimisfondide kaudsed kulud;“.

3) Punkti 6 alapunkt a asendatakse järgmisega: „a) tootlusega seotud tasud, mida makstakse eurofondi või AIFi valitsejale või muule investeerimisnõustajale, sealhulgas käesoleva lisa punktis 24 osutatud tootlustasud;“.

4) Punktid 7 ja 8 asendatakse järgmistega: „7. Tehingukulud arvutatakse aastapõhiselt, lähtuvalt PRIIPil eelnenud kolme aasta jooksul tekkinud tehingukulude keskmisest, kusjuures keskmine arvutatakse kõigi tehingute põhjal. Kui PRIIP on tegutsenud vähem kui kolm aastat, arvutatakse tehingukulud käesoleva lisa punktides 21, 22 ja 23 sätestatud meetodil. 8. PRIIPi tehingukulude koondväärtus arvutatakse kõigi PRIIPi vastaval perioodil tehtud üksiktehingute käesoleva lisa punktide 8a kuni 23a kohaselt arvutatud tehingukulude summana PRIIPi baasvaluutas. See summa arvestatakse protsentuaalseks näitajaks, jagades PRIIPi keskmiste netovaradega samal perioodil.“

5) Lisatakse punkt 8a: „8a. Avaldatakse vähemalt käesoleva lisa punktis 11a osutatud otsesed tehingukulud.“

6) Punkt 10 asendatakse järgmisega: „10. Teistesse instrumentidesse või varadesse tehtud investeeringute puhul kasutatakse allpool käesoleva lisa punktides 19 ja 20 kirjeldatud meetodit. Mittefinantsvaradega seotud tehingukulud arvutatakse kooskõlas käesoleva lisa punktiga 20a.“

7) Punkti 11 lisatakse alapunkt c: „c) lahjendusvastast hüvitist võetakse arvesse üksnes juhul, kui kõnealuse hüvitise tulemusena ei ole tehingukulud kokku väiksemad kui otsesed tehingukulud.“

8) Lisatakse punktid 11a ja 11b: „11a. Otseste kulude alla kuuluvad PRIIPi kulud ja tasud, mis makstakse jaeinvestori poolt PRIIPi tehtud finantsinvesteeringust, et soetada või võõrandada PRIIPi alusvara, näiteks maakleritele või muudele vahendajatele makstavad komisjonitasud, tempelmaksud, turumaksud või börsiväliste lepingute lepingu- ja täitmistasud, kui see on asjakohane. 11b. Otseste kulude kogusumma arvutatakse PRIIPi eelnenud kolme aasta jooksul tehtud kõigi tehingute raames tekkinud otseste kulude summana. See summa arvestatakse protsentuaalseks näitajaks, jagades PRIIPi keskmiste netovaradega samal perioodil. Avaldatav otseste kulude miinimumsumma arvutatakse aastasel baasil lähtuvalt PRIIPil eelnenud kolme aasta jooksul tekkinud otseste kulude keskmisest, kusjuures keskmine arvutatakse kõigi tehingute põhjal.“

9) Punktid 14 ja 15 asendatakse järgmistega: „14. Saabumishind määratakse kindlaks investeeringu parima ostu- ja müügihinna keskmise hinnana tehingukorralduse teisele isikule edastamise hetkel. Korralduste puhul, mille tehing tehakse päeval, mis ei ole korralduse algselt teisele isikule edastamise päev, määratakse saabumishind kindlaks investeeringu avamishinnana tehingupäeval või, kui avamishind ei ole kättesaadav, siis eelmise sulgemishinnana. Kui hind ei ole tehingukorralduse teisele isikule edastamise hetkel kättesaadav, tehakse saabumishind kindlaks uusima kättesaadava hinnana või, kui uusim hind ei ole kättesaadav, siis põhjendud sõltumatu hinnana või, kui põhjendud sõltumatu hind ei ole kättesaadav, siis tehingupäeva avamishinnana või, kui avamishind ei ole kättesaadav, siis eelmise sulgemishinnana. Kui tehing täidetakse ilma teisele isikule edastamata, määratakse saabumishind kindlaks investeeringu parima ostu- ja müügihinna keskmise hinnana tehingu täitmise hetkel. 15. Kui teave teisele isikule tehingu korralduse esitamise aja kohta puudub (või seda ei ole piisava täpsusega) või kui puudub teave hinna kohta sel ajal, on lubatud saabumishinnana kasutada põhjendatud sõltumatut hinda või, kui põhjendatud sõltumatu hind ei ole kättesaadav, siis investeeringu avamishinda tehingupäeval või, kui avamishind ei ole kättesaadav, siis eelmist sulgemishinda.“

10) Punkt 18 asendatakse järgmisega: „18. Algselt enampakkumisele pandud korraldustega seotud kulude arvutamisel arvutatakse saabumishind parima ostu- ja müügihinna keskmise hinnana vahetult enne enampakkumist. Eelnevalt kindlaksmääratud ajal täidetavate korraldustega seotud kulude arvutamisel arvutatakse saabumishind vastaval eelnevalt kindlaksmääratud ajal, isegi kui korraldus on edastatud täitmiseks enne seda aega.“

11) Punkti 18 järele lisatakse järgmine pealkiri ja punkt 18a: „Börsivälised tehingud 18a. Erandina käesoleva lisa punktidest 12–16 arvutatakse börsiväliste tehingute puhul tegelikud tehingukulud järgmisel viisil: a) kui tehing tehakse pärast ostu- ja müügihindade saamist enam kui ühelt võimalikult osapoolelt, määratakse saabumishinnaks: i) parima ostu- ja müügihinna keskmine hind, juhul kui parim ostuhind on madalam kui parim müügihind; ii) müügitehingu korral parim ostuhind või ostutehingu korral parim müügihind, kui parim ostuhind on kõrgem kui parim müügihind; b) kui tehing tehakse, ilma et eelnevalt oleks saadud nii ostu- kui ka müügihind, arvutatakse tehingukulud nii, et tehingus sisalduvate osakute arv korrutatakse poolega instrumendi ostu- ja müügihinna vahe väärtusest, kusjuures selle vahe väärtuse arvutamisel võetakse aluseks: i) reaalajas kajastatavate turu ostu- ja müügipakkumuste koondandmed, kui need hinnad on kättesaadavad; ii) kui reaalajas kajastatavad turu ostu- ja müügipakkumused ei ole kättesaadavad, lähtutakse nende kindlaksmääramisel võrdlusalusena vahedest kas: — sarnaste omadustega (kestus, tähtaeg, kupongimakse, tagasiostu-/müügioptsioon) ja likviidsusega varasid hõlmavates varasemates tehingutes, lähtudes PRIIPi koostaja varem tehtud tehingutest; või — sõltumatu kolmanda isiku kontrollitud andmetes või sõltumatu kolmanda isiku tehtud hinnangus varale.“

12) Lisatakse punkt 20a: „20a. Mittefinantsvaradega seotud kulude arvutamisel leitakse tehingukulud asjaomase tehinguga otseselt seotud tegelike kulude (sh kõik tasud, komisjonitasud, maksud ja muud maksed, nt lahjendusvastased tasud) kogusummana, juhul kui kõnealused varad moodustuvad PRIIPi varast. PRIIPi raamatupidamispõhimõtetes sätestatud perioodi jooksul arvestatava kulumi/amortisatsiooni korral võrduvad tegelikud kulud viimase kolme aasta jooksul arvestatud kulumi/amortisatsiooni summaga.“

13) Punkti 23 järele lisatakse järgmine pealkiri ja punkt 23a: „Tehingute väike arv ja muud sarnased juhtumid 23a. Erandina käesoleva lisa punktidest 12–18a tohib tehingukulud arvutada käesoleva lisa punkti 21 alapunktis b osutatud meetodil, kui on täidetud üks või mitu järgmistest tingimustest: a) PRIIPi tehingute arv eelnenud kolmel aastal oli väga väike; b) eelnenud kolmel aastal tehtud kõigi tehingute väärtus kokku moodustab väga väikese osa PRIIPi varade netoväärtusest; c) tehingukulude hinnanguline kogusumma ei ole võrreldes hinnanguliste kogukuludega oluline.“

14) Punkti 23a järele lisatakse järgmine pealkiri ning punktid 23b ja 23c: „Andmete kasutamine enne 31. detsembrit 2024 23b. Kuni 31. detsembrini 2024 tohib tehingukulud arvutada käesoleva lisa punktis 21 sätestatud meetodil, kui PRIIP on eurofond või AIF, mille puhul liikmesriik kohaldas kuni 31. detsembrini 2021 direktiivi 2009/65/EÜ artiklites 78–81 sätestatud eeskirju põhiteabedokumendi vormi ja sisu kohta. 23c. Kui kindlustuspõhine investeerimistoode investeerib eurofondi või AIFi, nagu on osutatud käesoleva lisa punktis 23b, tohib kuni 31. detsembrini 2024 nende investeeringute tehingukulud arvutada käesoleva lisa punktis 21 sätestatud meetodil.“

15) 2. osa I pealkiri asendatakse järgmisega: „I. TABELIS 1 „KULUD AJA JOOKSUL“ ESITATAVAD KULUDE KOONDNÄITAJAD“.

16) Punktid 61 ja 62 asendatakse järgmistega: „61. Kogukulud on kõik PRIIPi koostajale teadaolevad kulud – sealhulgas vajaduse korral väljumiskulud – asjaomasel hoidmisajal ning need arvutatakse järgmisel viisil: a) investeerimisfondide puhul käesoleva lisa punktides 1 ja 2 osutatud kulude summana, millele liidetakse käesoleva lisa punktides 4 ja 6 osutatud kulud; b) PRIPide puhul, mis ei ole investeerimisfondid, välja arvatud IV lisa punktis 30 osutatud PRIIPid, käesoleva lisa punktides 27 ja 28 osutatud kulude summana, millele liidetakse käesoleva lisa punktides 31 ja 32 osutatud kulud; c) IV lisa punktis 30 osutatud PRIIPide puhul käesoleva lisa punktides 34 ja 35 osutatud kulude summana; d) kindlustuspõhiste investeerimistoodete puhul käesoleva lisa punktides 47 ja 48 osutatud kulude summana, millele liidetakse käesoleva lisa punktides 50 ja 51 osutatud kulud. 62. Tabelis „Kulud aja jooksul“ esitatakse ka PRIIPi kulude agregeeritud koondnäitajad arvutatuna tulude vähenemisena, mis tuleneb käesoleva lisa punktide 70, 71 ja 72 kohaselt arvutatud kogukuludest.“

17) Puntkile 62 järgnev pealkiri jäetakse välja.

18) Punkt 63 asendatakse järgmisega: „63. Kui kulunäitajate (väljendatuna rahasumma või protsendina) arvutamiseks on vaja PRIIPi tootluse eeldust, tehakse arvutuses kasutatav PRIIPi tootlus kindlaks kooskõlas käesoleva lisa punktiga 71.“

19) Punkti 63 järele lisatakse 2. osa II pealkiri ja alapealkiri: „II. TABELIS 2 „KULUDE KOOSSEIS“ ESITATAVAD KULUDE KOONDNÄITAJAD KULULIIGI KOHTA Ühekordsed kulud ja ühekordsete kulude näitajad“.

20) Punkt 64 asendatakse järgmisega: „64. Sisenemis- ja väljumiskulude näitajate arvutamisel võetakse kuludena arvesse kooskõlas käesoleva lisa 1. osaga kindlaks tehtud sisenemis- või väljumiskulusid. Kindlustuspõhiste investeerimistoodete puhul vastavad PRIIPi sisenemis- ja väljumiskulude näitajad aastase tulu vähenemisele sisenemis- ja väljumiskulude tõttu, kui PRIIPi hoitakse soovitatava hoidmisaja lõpuni, arvutatuna kooskõlas käesoleva lisa punktidega 70, 71 ja 72. PRIPide puhul vastavad sisenemis- ja väljumiskulude näitajad rahaühikutes väljendatud kuludele, kui toodet hoitakse üks aasta (või soovitatava hoidmisaja vältel, kui see on lühem), kusjuures arvutustes võetakse eeldusena arvesse 0 % netotootlust.“

21) Punktile 64 järgnev pealkiri ning punktid 65, 66 ja 67 asendatakse järgmisega: „Korduvkulude näitajad: tehingukulud ja muud korduvkulud 65. PRIIPi korduvkulude näitajad arvutatakse järgmiselt: a) kindlustuspõhiste investeerimistoodete puhul aastase tulu vähenemisena nende kulude tõttu, kui PRIIPi hoitakse soovitatava hoidmisaja lõpuni, arvutatuna kooskõlas käesoleva lisa punktidega 70, 71 ja 72; b) PRIPide puhul rahaühikutes väljendatud jooksvate kulude summana, kui toodet hoitakse üks aasta (või soovitatava hoidmisaja vältel, kui see on lühem), kusjuures arvutustes võetakse eeldusena arvesse 0 % netotootlust. 66. Tehingukulude näitaja arvutamiseks võetakse arvesse alljärgnevaid kulusid: a) investeerimisfondide puhul käesoleva lisa punktides 7–23c osutatud tehingukulud; b) PRIPide puhul, mis ei ole investeerimisfondid, välja arvatud IV lisa punktis 30 osutatud PRIIPid, käesoleva lisa punkti 29 alapunktis c osutatud kulud; c) kindlustuspõhiste investeerimistoodete puhul käesoleva lisa punkti 52 alapunktis h osutatud kulud. 67. Muude (VII lisas haldustasude ja muude haldus- või tegevuskuludena osutatud) korduvkulude näitaja arvutamiseks võetakse kuludena arvesse käesoleva lisa punkti 61 kohaste kogukulude ning käesoleva lisa punkti 64 kohase ühekordsete kulude näitaja, käesoleva lisa punkti 66 kohase tehingukulude näitaja ning käesoleva lisa punktide 68 ja 69 kohase lisakulude näitaja summa vahet.“

22) Punktile 67 järgnev pealkiri ning punktid 68 ja 69 asendatakse järgmisega: „Lisakulud ja lisakulude näitajad (tootlustasud ja teenitud intress) 68. PRIIPi lisakulude näitaja arvutatakse järgmiselt: a) kindlustuspõhiste investeerimistoodete puhul aastase tulu vähenemisena tootlustasude või teenitud intressi või mõlema tõttu, kui PRIIPi hoitakse soovitatava hoidmisaja lõpuni, arvutatuna kooskõlas käesoleva lisa punktidega 70, 71 ja 72; b) PRIPide puhul nende rahaühikutes väljendatud kuludena, kui PRIIPi hoitakse üks aasta (või soovitatava hoidmisaja vältel, kui see on lühem), kusjuures arvutustes võetakse eeldusena arvesse 0 % netotootlust. 69. Tootlustasude arvutamiseks võetakse investeerimisfondide puhul arvesse käesoleva lisa punkti 6 alapunkti a kohaseid kulusid. Teenitud intressi arvutamiseks võetakse investeerimisfondide puhul arvesse käesoleva lisa punkti 6 alapunkti b kohaseid kulusid.“

23) Punkti 69 järele lisatakse järgmine pealkiri: „III. KULUNÄITAJATE ARVUTAMINE“.

24) Punktid 70 ja 71 asendatakse järgmistega: „70. Käesoleva lisa I ja II osas osutatud tulu vähenemise arvutamisel võetakse arvesse käesoleva lisa punktides 90 ja 91 osutatud summadele vastavaid summasid. See arvutatakse kahe protsendimäära, i ja r vahena – r on aastane sisemine tulumäär seoses jaeinvestori brutomaksetega ning talle asjaomasel hoidmisajal tehtavate eeldatavate hüvitisemaksetega, ning i on vastava kuluvaba stsenaariumi aastane sisemine tulumäär. 71. Käesoleva lisa punkti 70 kohaseks kulude arvutamiseks kasutatav tulevaste hüvitisemaksete hinnang põhineb järgmistel eeldustel: a) IV lisa punktis 30 osutatud PRIIPide ja kõigi PRIIPide puhul, mille kulunäitajad kajastavad stsenaariumi, et PRIIPi hoitakse üks aasta või vähem, võetakse eeldusena arvesse 0 % standardiseeritud netotootlust; b) välja arvatud juhul, kui kohaldatakse alapunkti a, arvutatakse PRIIPi tootlus, rakendades põhiteabedokumendi tootluse stsenaariumide jaotise mõõduka stsenaariumi hindamisel kasutatud metoodikat ja lähtehüpoteesi; c) hüvitisemaksete hinnangud tehakse eeldusel, et kõik käesoleva lisa punkti 61 kohaselt kogukulude hulka kuuluvad kulud arvestatakse maha.“

25) Punkti 75 järele lisatakse järgmine pealkiri: „Erinõuded PRIIPide puhul, mille soovitatav hoidmisaeg on lühem kui üks aasta“.

26) Punkti 76 järel jäetakse välja pealkiri „Suhtarvude arvutamine“.

27) Lisatakse punkt 76a: „76a. Protsendina väljendatavate kulunäitajate arvutamisel võetakse arvesse perioodi kulude kogusummat jagatuna investeeringu summaga ning selle arvutuse kohta esitatakse joonealuses märkuses selgitus koos hoiatusega, et see ei ole võrreldav muude PRIIPide puhul esitatavate protsendina väljendatavate aastaste kulude näitajatega.“

28) Punkti 76a järele lisatakse järgmine pealkiri ja punkt 76b: „Erinõuded PRIIPide puhul, mis on forvardlepingud, futuurlepingud, hinnavahe- või vahetuslepingud 76b. Protsendina väljendatavate kulunäitajate arvutamisel võetakse arvesse lepingu tinglikku väärtust ning selle arvutuse kohta esitatakse selgitus joonealuses märkuses.“

29) Punkti 76b järele lisatakse järgmine pealkiri ja punkt 76c: „Erinõuded PRIIPide puhul, mis võidakse enne soovitatava hoidmisaja lõppu automaatselt tagasi osta või tühistada, kui teatavad eelnevalt kindlaksmääratud tingimused on täidetud 76c. Kulunäitajad esitatakse kaht erinevat stsenaariumi eeldades: a) PRIIP ostetakse tagasi esimesel võimalikul kuupäeval; b) saabub PRIIPi lõpptähtaeg. Kulunäitajate arvutamisel võetakse eeldusena arvesse kummalegi stsenaariumile vastavat tootlust.“

30) Punktid 78, 79 ja 80 asendatakse järgmisega: „78. Rahasummades väljendatavad kulunäitajad ümardatakse lähima euroni. Protsendina väljendatavad kulunäitajad esitatakse ühe kümnendkoha täpsusega. 79. Kulunäitajad arvutatakse vähemalt kord aastas. 80. Kulunäitajad põhinevad PRIIPi koostaja tehtud uusimatel kuluarvutustel. Ilma et see piiraks käesoleva lisa punkti 77 kohaldamist, hinnatakse kulusid põhimõttel „kõik maksud hinna sees“. Investeerimisfondide puhul toimitakse järgmiselt: a) iga aktsiaklassi kohta tehakse omaette arvutus, kuid kui kahe või enama klassi osakud kuuluvad samasse nõudeõiguse järku, võib nende kohta teha üheainsa arvutuse; b) fondi puhul, mis on katusfond, käsitletakse käesoleva lisa kohaldamisel iga selle koostisosa või allfondi eraldi, kuid kõik kogu fondile tervikuna omistatavad tasud jaotatakse proportsionaalselt kõigi allfondide vahel sellisel alusel, mis on investorite suhtes õiglane.“

31) Punkt 82 asendatakse järgmisega: „82. Ex post näitajad peavad põhinema hiljutistel kuluarvutustel, mille PRIIPi koostaja on põhjendatud alustel selleks otstarbeks kindlaks määranud. Näitajad võivad tugineda PRIIPi uusimas aasta- või poolaastaaruandes avaldatud tegevusaruandes esitatud kuludel, kui see tegevusaruanne on piisavalt uus. Kui see ei ole piisavalt uus, tuleb selle asemel kasutada võrreldavat arvutust, mis põhineb hiljutisemal 12-kuulisel perioodil sisse nõutud kuludel.“

32) Punkt 84 asendatakse järgmisega: „84. Kui arvesse tuleb võtta investeeringu aluseks olevale eurofondile või AIFile omistatavaid kulusid, kehtib järgmine: a) iga aluseks oleva eurofondi või AIFi kulunäitaja arvestatakse proportsionaalselt vastavalt sellele, kui suurt osa PRIIPi varade netoväärtusest see eurofond või AIF asjakohasel kuupäeval (PRIIPi näitajate arvestamise kuupäeval) esindab; b) kõik proportsionaalselt arvestatud näitajad lisatakse investeeriva PRIIPi enda kogukulude näitajale, esitades seeläbi üheainsa kogusumma.“

33) 2. osa II pealkiri jäetakse välja.

34) Punkt 90 asendatakse järgmisega: „90. Artiklis 5 osutatud tabelites esitatakse PRIIPi koostajale teadaolevad kulud (väljendatuna rahasummana ja protsendina) stsenaariumis, kus jaeinvestor investeerib PRIIPi vastavalt 10 000 eurot (kõik PRIIPid peale regulaarsete kindlustusmaksete või maksetega toodete) või 1 000 eurot aastas (regulaarsete kindlustusmaksete või maksetega PRIIPid). Kulunäitajad esitatakse eri hoidmisperioodide, sealhulgas soovitatava hoidmisperioodi kohta järgmisel viisil: a) PRIIPide puhul, mille soovitatav hoidmisaeg on üks aasta või alla selle, esitatakse ainult soovitatava hoidmisaja lõpus väljumisel kohaldatavad kulud; b) PRIIPide puhul, mille soovitatav hoidmisaeg on üle ühe aasta, kuid alla kümne aasta, esitatakse esimese aasta lõpul ning soovitatava hoidmisaja lõpul väljumisel kohaldatavad kulud; c) PRIIPide puhul, mille soovitatav hoidmisaeg on vähemalt kümme aastat, esitatakse täiendav hoidmisaeg ning kulunäitajad juhul, kui väljutakse soovitatavast hoidmisajast poole möödumisel, mis ümardatakse lähima täisaastani ülespoole; d) kui PRIIP ei võimalda väljuda enne soovitatava hoidmisaja lõppu või kui leitakse, et PRIIPil ei ole PRIIPi koostaja või kolmanda isiku edendatavat alternatiivset likviidsusvahendit või kui likviidsusvahendid puuduvad, või tegemist on IV lisa punktis 30 osutatud PRIIPiga, võib kulud esitada ainult soovitatava hoidmisaja lõpu seisuga.“

35) Punktid 92, 93 ja 94 jäetakse välja.









VII LISA

„

VII LISA

KULUDE ESITAMINE

Vahetult jaotise „Millised on kulud?“ pealkirja alla lisatakse alljärgnev hoiatus, välja arvatud juhul, kui PRIIPi koostaja teab, et PRIIPi kohta nõu andev või seda müüv isik lisatasusid ei võta:

„Käesoleva toote kohta nõu andev või seda müüv isik võib võtta Teilt muid tasusid. Sellisel juhul annab kõnealune isik Teile teavet nende tasude ja selle kohta, millist mõju avaldavad need Teie investeeringule.“

Alljärgnevas kulude tabelis tähistatakse terminiga „väljumine“ investeeringu lõppu. Kui see termin võib konkreetset liiki PRIIPide puhul olla eksitav, võib kasutada alternatiivset terminit, nt „lõpetamine“ või „tagasiost“.

Tabel 1 kõigi PRIIPide puhul, v.a artikli 13 punktis b ja VI lisa punktis 76c osutatud tooted (automaatselt tagasiostetavad tooted)

PRIIPi koostaja lisab järgmised pealkirjad, kirjeldavad selgitused ja tabeli 1, mis sisaldab VI lisa punktide 61 ja 62 kohaseid rahasummana ja protsendina väljendatud kulude koondnäitajaid koos selle lisa punktis 90 osutatud hoidmisaegadega:

„Kulud aja jooksul

Tabelites on esitatud Teie investeeringust eri liiki kulude katmiseks võetavad summad. Need summad sõltuvad investeeringu suurusest ja toote hoidmisajast [ning toote tulemustest (vajadusel)]. Esitatud summad on näited, mis põhinevad väljamõeldud investeeringusummal ja erinevatel võimalikel investeerimisperioodidel.

Eeldused

— [Esimesel aastal] saaksite tagasi investeeritud summa (tulu 0 % aastas). [Teiste hoidmisaegade puhul oleme eelduseks võtnud mõõdukas stsenaariumis näidatud tootluse]

— Investeeritakse [10 000 eurot / 1 000 eurot aastas].“







Kui [väljute] pärast 1 aastat (vajadusel) Kui [väljute] pärast [pool soovitatavast hoidmisajast] (vajadusel) Kui [väljute] pärast [soovitatav hoidmisaeg] Kogukulud [] eurot [] eurot [] eurot Kulude mõju igal aastal (*1) [] % [] % igal aastal [] % igal aastal ( *1 ) „See näitab, mil määral vähendavad kulud Teie aastast tulu kogu hoidmisaja jooksul. Näiteks juhul, kui väljute soovitatava hoidmisaja lõpus, on Teie keskmine aastane tulu prognooside kohaselt enne kulude mahaarvamist [] % ja pärast kulude mahaarvamist [] %.“ (Vajadusel): „Osa kuludest võib sisse nõuda Teile toodet müüv isik, et katta Teile osutatud teenustega seotud kulud. (vajadusel) [See isik teatab Teile summa].“ (Vajadusel): „Need näitajad sisaldavad maksimaalset jaotustasu, mida Teile toodet müüv isik võib võtta ([] % investeeritud summast/[] eurot). See isik teatab Teile tegeliku jaotustasu.“

Tabel 1 artikli 13 punktis b osutatud PRIIPide puhul

PRIIPi koostaja lisab järgmised pealkirjad, kirjeldavad selgitused ja tabeli 1, mis sisaldab VI lisa punktide 61 ja 62 kohaseid rahasummana ja protsendina väljendatud kulude koondnäitajaid koos selle lisa punktis 90 osutatud hoidmisaegadega ning kus eristatakse neid PRIIPi kulusid, mis ei ole seotud alusinvesteeringute võimalustega, („Kindlustusleping“) mitmesugustest alusinvesteeringute võimalustega kaasnevatest kuludest („Investeerimisvõimalused“).

„Kulud aja jooksul

Tabelites on esitatud Teie investeeringust eri liiki kulude katmiseks võetavad summad. Need summad sõltuvad investeeringu suurusest ja toote hoidmisajast [ning toote tulemustest (vajadusel)]. Esitatud summad on näited, mis põhinevad väljamõeldud investeeringusummal ja erinevatel võimalikel investeerimisperioodidel.

Eeldused

— Esimesel aastal saaksite tagasi investeeritud summa (tulu 0 % aastas). Teiste hoidmisaegade puhul oleme eelduseks võtnud mõõdukas stsenaariumis näidatud tootluse

— Kui investeerite [10 000 eurot/1 000 eurot aastas].

[Märge selle kohta, et jaeinvestori makstavad kogukulud koosnevad PRIIPi nendest kuludest, mis ei ole seotud alusinvesteeringute võimalustega, ning investeerimisvõimalustega seotud kuludest ning võivad olenevalt alusinvesteeringute võimalustest erineda]“







Kui [väljute] pärast 1 aastat (vajadusel) Kui [väljute] pärast [pool soovitatavast hoidmisajast] (vajadusel) Kui [väljute] pärast [soovitatav hoidmisaeg] Kogukulud — Kindlustusleping — Investeerimis-võimalused [] eurot []–[] eurot [] eurot []–[] eurot [] eurot []–[] eurot Kulude mõju igal aastal (*1) — Kindlustusleping — Investeerimis-võimalused [] % []–[] % [] % igal aastal []–[] % igal aastal [] % igal aastal []–[] % igal aastal ( *1 ) „See näitab, mil määral vähendavad kulud Teie aastast tulu kogu hoidmisaja jooksul. Näiteks juhul, kui väljute soovitatava hoidmisaja lõpus, on Teie keskmine aastane tulu prognooside kohaselt enne kulude mahaarvamist [] % ja pärast kulude mahaarvamist [] %.“ (Vajadusel): „Osa kuludest võib sisse nõuda Teile toodet müüv isik, et katta Teile osutatud teenustega seotud kulud. (vajadusel) [See isik teatab Teile summa.]“ (Vajadusel): „Need näitajad sisaldavad maksimaalset jaotustasu, mida Teile toodet müüv isik võib võtta ([] % investeeritud summast/[] eurot). See isik teatab Teile tegeliku jaotustasu.“

Tabel 1 VI lisa punktis 76c osutatud PRIIPide puhul (automaatselt tagasiostetavad tooted)

VI lisa punktis 76c osutatud PRIIPide puhul on pealkiri, kirjeldavad selgitused ja tabel 1 „Kulud aja jooksul“ alljärgnevad:

„Kulud aja jooksul

Tabelites on esitatud Teie investeeringust eri liiki kulude katmiseks võetavad summad. Need summad sõltuvad investeeringu suurusest ja toote hoidmisajast [ning toote tulemustest (vajadusel)]. Esitatud summad on näited, mis põhinevad väljamõeldud investeeringusummal ja erinevatel investeerimisperioodidel.

Selle toote kestus ei ole kindel, sest see võidakse ükskõik mis ajal lõpetada, olenevalt turusuundumustest. Siin esitatud summade puhul on arvesse võetud kaht erinevat stsenaariumi (ennetähtaegne tagasiost ja lõpptähtaja saabumine). Kui otsustate väljuda enne toote lõpptähtaja saabumist, võidakse lisaks siin esitatud summadele kohaldada väljumiskulusid.

Eeldused

— Investeeritakse [10 000 eurot/1 000 eurot aastas].

— Toote tootlus vastab iga näidatud hoidmisaja tootlusele.“







Kui toode ostetakse tagasi esimesel võimalikul kuupäeval [] Kui saabub toote lõpptähtaeg Kogukulud [] eurot [] eurot Kulude mõju igal aastal (*1) [] % [] % igal aastal ( *1 ) „See näitab, mil määral vähendavad kulud Teie aastast tulu kogu hoidmisaja jooksul. Näiteks juhul, kui väljute lõpptähtaja saabumisel, on Teie keskmine aastane tulu prognooside kohaselt [] % enne kulude mahaarvamist ja [] % pärast kulude mahaarvamist.“ (Vajadusel): „Osa kuludest võib sisse nõuda Teile toodet müüv isik, et katta Teile osutatud teenustega seotud kulud. (vajadusel) [See isik teatab Teile summa.]“ (Vajadusel): „Need näitajad sisaldavad maksimaalset jaotustasu, mida Teile toodet müüv isik võib võtta ([] % investeeritud summast/[] eurot). See isik teatab Teile tegeliku jaotustasu.“

Tabel 2 kõigi PRIIPide puhul, v.a artikli 13 punktis b osutatud tooted

PRIIPi koostaja lisab kulude jaotuse vastavalt VI lisa punktides 64–69 osutatud liigitusele ning kasutab selleks alljärgnevaid pealkirju ja tabelit 2.

Esitatakse väga lühike kirjeldus iga liiki kulude laadi kohta, sealhulgas arvnäitaja (rahasumma või protsendimäär) ning arvutuse alusandmed, kui neid on võimalik esitada lihtsal viisil, mis on PRIIPi sihtrühma kuuluvale jaeinvestorile tõenäoliselt arusaadav. Kirjeldus põhineb ühel või mitmel alljärgnevas tabelis sisalduval näitel, välja arvatud juhul, kui need ei ole kohaldatavad.

„Kulude koosseis







Ühekordsed kulud sisenemisel või väljumisel (PRIPid): kui [väljute] pärast [1 aastat/soovitatav hoidmisaeg (kui see on lühem kui 1 aasta)] (kindlustuspõhised investeerimistooted): Kulude mõju igal aastal, kui [väljute] pärast [soovitatav hoidmisaeg] Sisenemiskulud [Kirjeldage kulude laadi kuni 300 tähemärgiga. Näited: — „[] % summast, mille maksate sellesse investeeringusse sisenemisel“ — „[] % esimesest [] kindlustusmaksest, mille tasute“ — „Need kulud sisalduvad juba [hinnas/kindlustusmaksetes], mille tasute“ — „See sisaldab jaotuskulusid, mis on [[] % investeeritud summast/kokku [ ] eurot]. [See on suurim summa, mis Teilt võetakse]. [Teile toodet müüv isik teavitab Teid tegelikust tasust]“ — „Sisenemistasu ei võeta“] [Kuni] [] eurot (PRIPid) või [] % (kindlustuspõhised investeerimistooted) Väljumiskulud [Kirjeldage kulude laadi kuni 300 tähemärgiga. Näited: — „[] % investeeringust enne Teile väljamaksmist“ — „Me ei võta selle toote puhul väljumistasu, [kuid Teile toodet müüv isik võib seda teha]“ (Kui väljumiskulud on kohaldatavad üksnes teatavatel tingimustel) – „Need kulud on kohaldatavad üksnes juhul, kui (selgitage tingimusi või esitage näide kuni 200 tähemärgiga)“ Kui kindlustuspõhiste investeerimistoodete puhul on väljumiskulud kohaldatavad üksnes soovitatava hoidmisaja lõpus väljumisel, esitatakse parempoolses veerus „Ei kohaldata“ ning lisaks eespool esitatud kirjeldustele lisatakse sellesse veergu järgmine märge: „Väljumiskulude puhul on järgnevas veerus märgitud „Ei kohaldata“, sest need ei ole kohaldatavad juhul, kui hoiate toodet soovitatava hoidmisaja lõpuni“ [] eurot (PRIPid) või [] % (kindlustuspõhised investeerimistooted) Jooksvad kulud [igal aastal] Haldustasud ja muud haldus- või tegevuskulud [Kirjeldage kulude alust kuni 150 tähemärgiga. Näide: „[] % Teie investeeringu väärtusest aastas“]. Tegemist on eelnenud aasta tegelikel kuludel põhineva hinnanguga. [] eurot (PRIPid) või [] % (kindlustuspõhised investeerimistooted) Tehingukulud [] % Teie investeeringu väärtusest aastas. Tegemist on toote alusinvesteeringute ostmisel ja müümisel tekkivate hinnanguliste kuludega. Tegelik summa sõltub sellest, kui palju müüme ja ostame. [] eurot (PRIPid) või [] % (kindlustuspõhised investeerimistooted) Teatavatel tingimustel nõutavad lisakulud Tootlustasud [ja teenitud intress] [[Kirjeldage kuni 300 tähemärgiga]. Tegelik summa sõltub Teie investeeringu tootlusest. Eespool esitatud kulude koondhinnang sisaldab viimase viie aasta keskmist.] või [Sellel tootel puudub tootlustasu.] [] eurot (PRIPid) või [] % (kindlustuspõhised investeerimistooted) (Vajadusel): „Kohaldatakse eri kulusid, olenevalt investeeringu summast [kirjeldage tingimusi või esitage näide kuni 150 tähemärgiga]“

Erinevaid investeerimisvõimalusi pakkuvate PRIIPide puhul kasutavad PRIIPi koostajad kulude kirjeldamiseks käesoleva lisa tabelit 1 ja 2, mis kehtivad kõigi PRIIPide kohta, välja arvatud artikli 13 punktis b ja VI lisa punktis 76c osutatud tooted, ja esitavad vastavalt vajadusele iga tabeli näitajate kohta kulude vahemiku.

PRIIPide puhul, mille soovitatav hoidmisaeg on alla ühe aasta, esitatakse protsendina väljendatav kulude suhe märgise „Kulude mõju igal aastal“ asemel tabelis 1 ja 2 märgisega „Kulude mõju“ ning tabeli 1 all esitatakse järgmine joonealune märkus: „See näitab kulude mõju alla ühe aasta kestva hoidmisaja vältel. Seda protsendimäära ei saa otseselt võrrelda muude PRIIPide puhul esitatavate kulude mõju näitajatega“.

Kui PRIIPi puhul arvutatakse protsendina väljendatav kulude suhe tinglikku väärtust kasutades, lisatakse tabeli alla järgmine joonealune märkus: „See näitab kulusid PRIIPi tingliku väärtuse suhtes“.“

Tabel 2 artikli 13 punktis b osutatud PRIIPide puhul

PRIIPi koostaja lisab kulude jaotuse vastavalt VI lisa punktides 64–69 osutatud liigitusele ning kasutab selleks alljärgnevaid pealkirju ja tabelit 2. Kui see on asjaomast liiki kulude puhul kohaldatav, näidatakse PRIIPi kulude jagunemine muude kui alusinvesteeringute võimaluste kulude („Kindlustusleping“) ja investeeringuvõimalustega kaasnevate mitmesuguste kulude („Investeerimisvõimalused“) vahel.

Esitatakse väga lühike kirjeldus iga liiki kulude laadi kohta, sealhulgas arvnäitaja (kindlaksmääratud summa või protsendimäär) ning arvutuse alusandmed, kui neid on võimalik esitada lihtsal viisil, mis on PRIIPi sihtrühma kuuluvale jaeinvestorile tõenäoliselt arusaadav. Kirjeldus põhineb ühel või mitmel alljärgnevas tabelis sisalduval näitel, välja arvatud juhul, kui need ei ole kohaldatavad.

„Kulude koosseis







Ühekordsed kulud sisenemisel või väljumisel Kulude mõju igal aastal, kui [väljute] pärast [soovitatav hoidmisaeg] Sisenemiskulud [Kirjeldage kulude laadi kuni 300 tähemärgiga. Näited: — „[] % summast, mille maksate sellesse investeeringusse sisenemisel“ — „[] % esimesest [] kindlustusmaksest, mille tasute“ — „Need kulud sisalduvad juba [hinnas/kindlustusmaksetes], mille tasute“ — „See sisaldab jaotuskulusid, mis on [[] % investeeritud summast/kokku [ ] eurot]. [See on suurim summa, mis Teilt võetakse]. [Teile toodet müüv isik teavitab Teid tegelikust tasust]“ — „Sisenemistasu ei võeta“] „[] %“ või „Kindlustusleping [] % Investeerimisvõimalus []–[] %“ Väljumiskulud [Kirjeldage kulude laadi kuni 300 tähemärgiga. Näited: — „[] % investeeringust enne Teile väljamaksmist“. — „Me ei võta selle toote puhul väljumistasu, [kuid Teile toodet müüv isik võib seda teha]“. (Kui väljumiskulud on kohaldatavad üksnes teatavatel tingimustel) – „Need kulud on kohaldatavad üksnes juhul, kui (selgitage tingimusi või esitage näide kuni 200 tähemärgiga)“ Kui kindlustuspõhiste investeerimistoodete puhul on väljumiskulud kohaldatavad üksnes soovitatava hoidmisaja lõpus väljumisel, esitatakse parempoolses veerus „Ei kohaldata“ ning lisaks eespool esitatud kirjeldustele lisatakse sellesse veergu järgmine märge: „Väljumiskulude puhul on järgmises veerus märgitud „Ei kohaldata“, sest need ei ole kohaldatavad juhul, kui hoiate toodet soovitatava hoidmisaja lõpuni.“ „[] %“ või „Kindlustusleping [] % Investeerimisvõimalus []–[] %“ Jooksvad kulud igal aastal Haldustasud ja muud haldus- või tegevuskulud [Kirjeldage kulude alust kuni 150 tähemärgiga. Näide: „[] % Teie investeeringu väärtusest aastas“]. Tegemist on eelnenud aasta tegelikel kuludel põhineva hinnanguga. „[] %“ või „Kindlustusleping [] % Investeerimisvõimalus []–[] %“ Tehingukulud [] % Teie investeeringu väärtusest aastas. Tegemist on toote alusinvesteeringute ostmisel ja müümisel tekkivate hinnanguliste kuludega. Tegelik summa sõltub sellest, kui palju müüme ja ostame. „[] %“ või „Kindlustusleping [] % Investeerimisvõimalus []–[] %“ Teatavatel tingimustel nõutavad lisakulud Tootlustasud [ja teenitud intress] [[Kirjeldage kuni 300 tähemärgiga]. Tegelik summa sõltub Teie investeeringu tootlusest. Eespool esitatud kulude koondhinnang sisaldab viimase viie aasta keskmist.] või [Sellel tootel puudub tootlustasu.] „[] %“ või „Kindlustusleping [] % Investeerimisvõimalus []–[] %“ (Vajadusel): „Kohaldatakse eri kulusid, olenevalt investeeringu summast [kirjeldage tingimusi või esitage näide kuni 150 tähemärgiga]“.“

“









VIII LISA

“

VIII LISA

EELMISTE PERIOODIDE TOOTLUST KÄSITLEVA TEABE SISU JA ESITUSVIIS

Mõisted

1. Eelmiste perioodide tootluse kohta teabe esitamisel kasutatakse järgmisi mõisteid:

a) „vabalt võõrandatavatesse väärtpaberitesse ühiseks investeerimiseks loodud ettevõtja (eurofond)“ – eurofond, millele on antud tegevusluba vastavalt direktiivi 2009/65/EÜ artiklile 5 ning mis i) on II lisa punkti 5 kohane kategooria 2 PRIIP ning ii) ei taga jaeinvestoritele teatavatel kindlaksmääratud kuupäevadel algoritmil põhinevaid väljamakseid, mis on seotud finantsvarade, indeksite või võrdlusportfellide tootlusega või hinnamuutuste või muude tingimuste realiseerumisega või millel on sarnased tunnusjooned;

b) „alternatiivne investeerimisfond (AIF)“ – direktiivi 2011/61/EL artikli 4 lõike 1 punktis a määratletud alternatiivne investeerimisfond, mis i) on II lisa punkti 5 kohane kategooria 2 PRIIP; ii) on komisjoni delegeeritud määruse (EL) nr 694/2014 ( 2 ) artikli 1 lõikes 2 osutatud kinnine AIF ning iii) ei taga jaeinvestoritele teatavatel kindlaksmääratud kuupäevadel algoritmil põhinevaid väljamakseid, mis on seotud finantsvarade, indeksite või võrdlusportfellide tootlusega või hinnamuutuste või muude tingimuste realiseerumisega või millel on sarnased tunnusjooned;

c) „investeerimisriskiga kindlustuspõhine investeerimistoode“ – investeerimisriskiga kindlustuspõhine investeerimistoode, mis i) on II lisa punkti 5 kohane kategooria 2 PRIIP; ii) millel on enne soovitatava hoidmisaja lõppu väljumise või tagasivõtmise võimalus, mille suhtes ei kohaldata olulisi piiravaid tingimusi; iii) mis tagab osakuteks jagatud varade väärtusega otseselt seotud väljamaksed ning iv) mis ei taga jaeinvestoritele teatavatel kindlaksmääratud kuupäevadel algoritmil põhinevaid väljamakseid, mis on seotud finantsvarade, indeksite või võrdlusportfellide tootlusega või hinnamuutuste või muude tingimuste realiseerumisega või millel on sarnased tunnusjooned.

Eurofondide või AIFide eelmiste perioodide tootluse arvutamine

2. Eelmiste perioodide tootluse arvutamisel tuginetakse eurofondide või AIFide varade puhasväärtusele ja eeldusele, et fondi mis tahes jaotatav tulu on reinvesteeritud.

Modelleeritud andmete kasutamine eurofondide või AIFide eelmiste perioodide tootluse kajastamisel

3. Modelleeritud tootluse kasutamine ajavahemiku puhul, mil andmed puuduvad, on lubatud ainult järgmistel juhtudel tingimusel, et kõnealused tootlusandmed on tõesed, selged ja mitteeksitavad:

a) olemasoleva eurofondi, AIFi või investeerimisüksuse uue aktsiaklassi tootlust võib modelleerida teise aktsiaklassi tootluse alusel tingimusel, et kahe aktsiaklassi osakaal eurofondi või AIFi varades ei erine oluliselt;

b) investor-eurofond või AIF võib modelleerida oma tootlust ühiseurofondi või -AIFi tulemuste alusel tingimusel, et täidetud on üks järgmistest tingimustest: i) investor-eurofondi või -AIFi strateegia ja eesmärgid ei võimalda tal hoida muid varasid kui ühiseurofondi või -AIFi osakud ja lisakäibekapital; ii) investor-eurofondi või -AIFi näitajad ei erine oluliselt ühiseurofondi või -AIFi näitajatest.

Investeerimisriskiga kindlustuspõhiste investeerimistoodete eelmiste perioodide tootluse arvutamine

4. Investeerimisriskiga kindlustuspõhiste investeerimistoodete puhul kohaldatakse mutatis mutandis käesoleva lisa punktis 2 kirjeldatud meetodit eelmiste perioodide tootluse arvutamiseks. Arvutus on kooskõlas selgitusega artikli 2 lõikes 4 osutatud biomeetrilise riskitasu või biomeetrilise riskitasu kuluosa mõju kohta investeeringu tootlusele.

Eurofondide või AIFide eelmiste perioodide tootluse esitamine

5. Eurofondi või AIFi eelmiste perioodide tootlust käsitlev teave esitatakse tulpdiagrammina, mis hõlmab eurofondi või AIFi tootlust viimase kümne aasta jooksul. Tulpdiagramm peab olema nii suur, et see on loetav.

6. Vähem kui viis tervet kalendriaastat tegutsenud eurofondide või AIFide puhul hõlmab tootlust käsitlev teave ainult viit viimast aastat.

7. Aastate puhul, mille kohta ei ole andmeid, märgitakse ainult kuupäev ilma igasuguste muude märkusteta.

8. Seoses eurofondide või AIFidega, mille puhul ei ole veel terve kalendriaasta tootlust kajastavaid andmeid, lisatakse märkus, et puuduvad piisavad andmed, et anda jaeinvestoritele kasulikku teavet fondi eelmiste perioodide tootluse kohta.

9. Tulpdiagrammile lisatakse selgelt eristatavalt järgmised märkused:

a) rasvases kirjas esitatav hoiatus selle kohta, et eelmiste perioodide tootlus ei ennusta piisaval määral tulevast tootlust: „Eelmiste perioodide tootlus ei ole tulevase tootluse usaldusväärne näitaja. Edasised turusuundumused võivad olla väga erinevad. Selle alusel saate hinnata, kuidas on fondi varem hallatud.“;

b) esitatavaid andmeid kirjeldav selgitus, mis lisatakse tulpdiagrammi kohale rasvases kirjas: „Sellel diagrammil on näidatud fondi tootlus protsendina väljendatud aastase kahjumi või kasumina viimase [x] aasta jooksul.“;

c) kui see on kohaldatav, lihtsas keeles tootepõhine hoiatus selle kohta, et varasemad andmed ei ole representatiivsed vastavalt käesoleva lisa punktile 15, või vajaduse korral muude põhjuste kohta (maksimaalselt 150 tähemärki);

d) kui see on asjakohane, lühike selgitus selle kohta, mis kulud ja tasud on eelmiste perioodide tootluse arvutamisel arvesse võetud või välja jäetud. See ei kehti selliste eurofondide ega AIFide puhul, millel sisenemis- ega väljumiskulusid ei ole. [Kirjeldava selgituse näide: „Tootlus on esitatud pärast jooksvate tasude mahaarvamist. Arvutamisel ei võetud arvesse sisenemis- ega väljumiskulusid.“];

e) fondi, investeerimisüksuse või aktsiaklassi asutamise aasta;

f) kui see on asjakohane, vääring, milles eelmiste perioodide tootlus on arvutatud.

10. Teabes ei märgita eelmiste perioodide tootlust kajastavaid andmeid seoses jooksva kalendriaasta ühegi osaga.

Võrdlusaluse kasutamine koos eelmiste perioodide tootlusega

11. Kui põhiteabedokumendi jaotises „Mis toode see on?“ osutatakse võrdlusalusele, lisatakse diagramm